open-index/open-wikipedia-markdown huggingface dataset:
ഒരു പുളിമരത്തിന്റെ കഥ

സുന്ദര രാമസ്വാമിയുടെ *ഒരു പുളിമരത്തിൻ കതൈ* (ஒரு புளியமரத்தின் கதை) എന്ന പുസ്തകത്തിന്റെ ആറ്റൂർ രവിവർമ്മ നടത്തിയ മലയാള തർജ്ജമയാണ് **ഒരു പുളിമരത്തിന്റെ കഥ**. വിവർത്തനസാഹിത്യത്തിനുള്ള 1997-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു 

സു.രാ. എന്ന പേരിൽ അറിയപ്പെടുന്ന സുന്ദര രാമസ്വാമി ആദ്യമായി എഴുതിയ നോവലായിരുന്നു *ഒരു പുളിമരത്തിൻ കതൈ*. 1966-ലാണ് ഇത് പ്രസിദ്ധീകൃതമായത്. രാജവാഴ്‌ചയിൽനിന്നു ജനാധിപത്യത്തിലേക്കു നീങ്ങുന്ന ചെറിയ നഗരത്തിൽ നടക്കുന്ന സംഭവങ്ങളാണ്‌ ഈ നോവലിന്റെ പ്രതിപാദ്യവിഷയം. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള വിവർത്തന ഗ്രന്ഥങ്ങൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
രാജാ രവിവർമ്മ (നോവൽ)

രൺജിത് ദേശായിയുടെ *രാജാ രവിവർമാ* (राजा रविवर्मा) എന്ന പുസ്തകത്തിന്റെ കെ.ടി. രവിവർമ്മ നടത്തിയ മലയാള തർജ്ജമയാണ് **രാജാരവിവർമ്മ**. വിവർത്തനസാഹിത്യത്തിനുള്ള 1999-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള വിവർത്തന ഗ്രന്ഥങ്ങൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ജവഹർലാൽ നെഹ്രു പുരസ്ക്കാരം

1965 മുതൽ ഭാരത സർക്കാർ നൽകിപ്പോരുന്ന ഒരു അന്താരാഷ്ട്ര ബഹുമതിയാണ് **ജവഹർലാൽ നെഹ്രു പുരസ്ക്കാരം** (Jawaharlal Nehru Award for International Understanding). ഇന്ത്യൻ കൗൺസിൽ ഫോർ കൾച്ചറൽ റിലേഷൻസ് (ICCR) എന്ന സ്ഥാപനത്തിനാണ് ഇതിന്റെ ചുമതല. വിവിധ രാഷ്ട്രങ്ങൾ തമ്മിലുള്ള സൗഹൃദ-സാംസ്കാരിക ബന്ധങ്ങൾക്ക് നൽകുന്ന സംഭാവനകൾ പരിഗണിച്ചാണ് ഈ പുരസ്ക്കാരം നൽകിപ്പോരുന്നത്. ഒരു കോടി രൂപയാണ് സമ്മാനത്തുക.

### പുരസ്ക്കാരം ലഭിച്ചവർ

# ഉ താണ്ട് - 1965
# മാർട്ടിൻ ലൂതർ കിംഗ് ജൂനിയർ - 1966
# ഖാൻ അബ്ദുൽ ഗാഫർ ഖാൻ - 1967
# യഹൂദി മെനുഹിൻ - 1968
# മദർ തെരേസ - 1969
# കെന്നത്ത് കൗണ്ട - 1970
# യോസിപ് ടിറ്റോ - 1971
# ആന്ദ്രെ മൽറൗക്സ് - 1972
# ജൂലിയസ് നിരീരി - 1973
# റൗൾ പ്രബിഷ് - 1974
# യോനാസ് സാൾക് - 1975
# യൂസിപ് ടുച്ചി - 1976
# തുൾസി മെഹർജി ശ്രേഷ്ഠ - 1977
# നിചിദസ്തു ഫ്യൂജി - 1978
# നെൽസൺ മണ്ടേല - 1979
# ബാർബറ വാർഡ് - 1980
# ആൽവ മിർഡാൽ , ഗുന്നർ മിർഡാൽ - 1981
# ലിയോപോൾഡ് സെദാർ സെൻഘോർ - 1982
# ബ്രൂണോ ക്രെയ്സ്കി - 1983
# ഇന്ദിരാ ഗാന്ധി - 1984  (മരണാനന്തര ബഹുമതി)
# ഒലോഫ് പാം - 1985 (മരണാനന്തര ബഹുമതി)
# 1986 - അവാർഡ് നൽകപ്പെട്ടില്ല
# ജവിയർ പെരസ് ഡി ക്വയർ - 1987
# യാസർ അറഫാത്ത് - 1988
# റോബർട്ട് ഗബ്രിയേൽ മുഗാബെ - 1989
# ഹെൽമുട്ട് കോൾ - 1990
# അരുണ ആസഫ് അലി - 1991
# മൗറീസ് സ്ട്രോംഗ് - 1992
# ഓങ് സാൻ സൂ ചി - 1993
# മഹാതിർ ബിൻ മുഹമ്മദ് - 1994
# ഹോസ്നി മുബാറക് - 1995
# 1996  - അവാർഡ് നൽകപ്പെട്ടില്ല
# 1997  - അവാർഡ് നൽകപ്പെട്ടില്ല
# 1998   - അവാർഡ് നൽകപ്പെട്ടില്ല
# 1999   - അവാർഡ് നൽകപ്പെട്ടില്ല
# 2000   - അവാർഡ് നൽകപ്പെട്ടില്ല
#2001   - അവാർഡ് നൽകപ്പെട്ടില്ല
# 2002  - അവാർഡ് നൽകപ്പെട്ടില്ല
# ഗൊ ചോക് ടോങ്ങ് - 2003
# സുൽത്താൻ ഖബൂസ് ബിൻ സയിദ് അൽ സയിദ് - 2004 *(yet to be presented)*
# വംഗാരി മാത്തേയ് - 2005
# ലൂയിസ് ഇനാസ്യോ ലുല ഡ സിൽവ - 2006
# ഒലാഫർ റാഗ്നർ ഗ്രിംസൺ - 2007
# എയ്ഞ്ജലാ മെർക്കെൽl - 2009

## പുറത്തേക്കുള്ള കണ്ണികൾ
* 
* 

വർഗ്ഗം:ഇന്ത്യൻ പുരസ്കാരങ്ങൾ
മേയ്‌വ് ബിഞ്ചി

അയർലൻഡിലെ പ്രശസ്തയായ സാഹിത്യകാരിയാണ് മേയ്‌വ് ബിഞ്ചി(28 മേയ് 1940 – 30 ജൂലൈ 2012). 37 ഭാഷകളിലേക്ക് മൊഴിമാറ്റം നടത്തിയിട്ടുള്ള ബിഞ്ചിയുടെ കൃതികളുടെ നാലുകോടി പതിപ്പുകൾ വിറ്റഴിഞ്ഞിട്ടുണ്ട്.
## ജീവിതരേഖ
അയർലൻഡിലെ ഡാൽകിയിൽ 1940-ൽ ജനിച്ച ബിഞ്ചി, അധ്യാപികയായാണ് ഔദ്യോഗികജീവിതം തുടങ്ങിയത്. പിന്നീട് മാധ്യമപ്രവർത്തകയും എഴുത്തുകാരിയുമായി. 'ഐറിഷ് ടൈംസ്' പത്രത്തിന്റെ ലണ്ടൻ എഡിറ്ററായിരുന്നു. 1982-ൽ പ്രസിദ്ധീകരിച്ച 'ലൈറ്റ് എ പെന്നി കാൻഡിൽ' എന്ന ആദ്യനോവൽതന്നെ വൻപ്രചാരം നേടി. ഇതും 'ടാര റോഡ്', 'ദ സർക്കിൾ ഓഫ് ഫ്രൻഡ്‌സ്' എന്നിവ 1995-ൽ സിനിമയായിട്ടുണ്ട്.

അയർലൻഡിന്റെ പാരമ്പര്യവും ആധുനികതയും തമ്മിലുള്ള സംഘർഷം വിശകലനം ചെയ്യുന്നവയാണ് ബിഞ്ചിന്റെ ഭൂരിഭാഗം രചനകളും. നോവലുകൾക്കൊപ്പം ചെറുകഥകളും നോവെല്ലകളും എഴുതിയിട്ടുണ്ട്. 2010-ൽ പുറത്തുവന്ന 'മൈൻഡിങ് ഫ്രാങ്കീ'യാണ് അവസാനനോവൽ. ആജീവനാന്ത സംഭാവനയ്ക്കുള്ള ഐറിഷ് ബുക്ക് അവാർഡ് ഉൾപ്പെടെ ഒട്ടേറെ പുരസ്‌കാരങ്ങൾ ലഭിച്ചിട്ടുണ്ട്. എഴുത്തുകാരനായ ഗോർഡൺ സ്‌നെല്ലാണ് ഭർത്താവ്.

## കൃതികൾ
;Novels
* 'ലൈറ്റ് എ പെന്നി കാൻഡിൽ' (1982)
* *എക്കോസ്* (1985)
* *ഫയർഫ്ലൈ സമ്മർ* (1987)
* *സിൽവർ വെഡ്ഡിംഗ്* (1988)
* *ദ സർക്കിൾ ഓഫ് ഫ്രൻഡ്‌സ്* (1990)
* *ദ കോപ്പർ ബ്രിഡ്ജ്* (1992)
* *ദ ഗ്ലാസ്സ് ലേക്ക്* (1994)
* *ഈവനിംഗ് ക്ലാസ്സ്* (1996)
* 'ടാര റോഡ്* (1998)
* *സ്കാർലെറ്റ് ഫാദർ* (2000)
* *ക്വെന്റിൻസ്* (2002)
* *Whitethorn Woods* (2006)
* *Heart and Soul* (2008)
* *മൈൻഡിങ് ഫ്രാങ്കീ* (2010)

;ചെറുകഥാസമാഹാരങ്ങൾ
* *Central Line* (1978)
* *Victoria Line* (1980)
* *Dublin 4* (1981)
* *London Transports* (1983)
* *The Lilac Bus* (1984)
* *Story Teller: Collection of Short Stories* (1990)
* *Dublin People* (1993)
* *Cross Lines* (1996)
* *This Year It Will Be Different: And Other Stories* (1996)
* *The Return Journey* (1998)

;നോവെല്ലകൾ
* *The Builders* (2002)
* *Star Sullivan* (2006)
* *Full House* (2012)

;കഥേതരം
* *Aches and Pains* (1999)
* *A Time to Dance* (2006)
* *The Maeve Binchy Writer's Club* (2008)

;നാടകങ്ങൾ
* *Deeply Regretted By...* (2005)

;മറ്റുള്ളവ
* *Finbar's Hotel* (contributor)
* *Ladies Night at Finbar's Hotel* (contributor)
* *Irish Girls About Town* (2002) (editor with [[Cathy Kelly]] and [[Marian Keyes]])
==പുരസ്കാരം==
*ഐറിഷ് ബുക്ക് അവാർഡ്
==അവലംബം==
<references/>
==പുറം കണ്ണികൾ==

* [http://www.maevebinchy.com Maeve Binchy's Official Website]
* 
* [http://www.bookreporter.com/authors/au-binchy-maeve.asp An interview with Jana Siciliano for BookReporter.com]
* [http://www.guardian.co.uk/books/booksblog/2012/jul/31/maeve-binchy-death-twitter-tributes?intcmp=239 Alison Flood] piece in *The Guardian*
* [http://www.guardian.co.uk/commentisfree/2012/jul/31/maeve-binchy-miss-you?intcmp=239 Felicity Hayes-McCoy] piece in *The Guardian''

വർഗ്ഗം:2012-ൽ മരിച്ചവർ
വർഗ്ഗം:ഐറിഷ് നോവലെഴുത്തുകാർ
വർഗ്ഗം:1940-ൽ ജനിച്ചവർ
ചുണ്ട്

ചുണ്ട്|right|250px|thumb
ശരീരത്തിലെ ഒരു അവയവം ആണ് **ചുണ്ട്**. മനുഷ്യരുടെ ചുണ്ട് വളരെ മൃദുലവും ചലനശേഷിയുള്ളതുമായ ഒരു അവയവമാണ്. നിരവധി സ്പർശഗ്രാഹികളായ നാഡീതന്തുക്കളുള്ള ഈ ഭാഗം ചുംബനം പോലുള്ള തീവ്രവികാര പ്രകടനങ്ങളിൽ പ്രധാന സ്പർശോത്തേജന ഭാഗമായി ഉപയോഗിക്കുന്നു. ശബ്ദോച്ചാരണ വ്യതിയാനങ്ങളിൽ ചുണ്ട് ഒരു പ്രധാന പങ്ക് വഹിക്കുന്നുണ്ട്.  രണ്ടു ചുണ്ടുകളുടേയും ഇടയിലൂടെയാണ് വായയ്ക്കകത്തേക്ക് ഭക്ഷണം എത്തിക്കുന്നത്.

## ഭാഗങ്ങൾ
ചുണ്ടിനെ മേൽചുണ്ട് (ഓഷ്ടം)("Labium superius oris"), കീഴ്ചുണ്ട് (അധരം)("Labium inferius oris") എന്നിങ്ങനെ രണ്ടായി തരം തിരിക്കുന്നു. ചുണ്ടുകളുടെ ഉൾവക്കുകൾ വായ്ക്കുള്ളിലേയ്ക്ക് പ്രവേശിക്കുന്ന ഭാഗമാണ് വെർമിലിയോൺ അരിക്(vermilion border). ഈ വക്കുകൾക്കുള്ളിലുള്ള ഭാഗമാണ് വെർമിലിയോൺ ഭാഗമായി അറിയപ്പെടുന്നത്. മേൽച്ചുണ്ടിന്റെ വെർമിലിയോൺ അരികാണ്** [[ക്യൂപ്പിഡ്സ് ബോ]]**(cupid's bow). മേൽച്ചുണ്ടിന്റേതന്നെ മുകൾ ഭാഗത്തുള്ള പുറത്തേയ്ക്കുന്തിയ ഭാഗമാണ് ട്യൂബർക്കിൾ(tubercle) അഥവാ പ്രോകാലോൺ( procheilon),ട്യൂബർക്കുലം ലാബി സുപ്പീരിയോറിസ്(tuberculum labii superioris), ലേബിയൽ ട്യൂബർക്കിൾ(labial tubercle) എന്നിങ്ങനെ അറിയപ്പെടുന്നത്. ഈ ഭാഗത്തുനിന്ന് മൂക്കിലെ പാലത്തിന് (nasal septum) താഴെവരെ കാണപ്പെടുന്ന ചാലാണ് ഫിൽട്രം (philtrum).

സാധാരണ ത്വക്കിന് പന്ത്രണ്ടോളം പാളികളുള്ളപ്പോൾ ചുണ്ടിലെ ത്വക്കിന് രണ്ടുമുതൽ അഞ്ചുവരെ പാളികൾ കാണപ്പെടുന്നു. മെലാനിൻ എന്ന വർണ്ണവസ്തു ഉത്പാദിപ്പിക്കുന്ന മെലനോസൈറ്റ് കോശങ്ങൾ ഇവിടെ വളരെക്കുറവായതിനാൽ ഈ ഭാഗത്തിന് ഏകദേശം ചുവപ്പുനിറമാണുള്ളത്. ഇതിലൂടെ രക്തക്കുഴലുകളെ അവ്യക്തരീതിയിലെങ്കിലും കാണാവുന്നതാണ്.അനേകം സൂക്ഷ്മ രകതക്കുഴലുകൾ ചുണ്ടിലുല്ലതുകൊണ്ട് ഇതിന്റെ നിറവും ചുണ്ടിന്റെ നിറത്തെ ബാധിക്കുന്നു. അതുകൊണ്ട് രക്തക്കുറവുണ്ടാവുമ്പോൾ ചുണ്ട് വിളറി കാണാപ്പെടുന്നു.  വിയർപ്പുഗ്രന്ഥികളോ രോമങ്ങളോ ഇവിടെയില്ല. അതിനാൽത്തന്നെ വിർപ്പുത്പാദിപ്പിച്ചു തടയേണ്ട രോഗണുബാധയെ തടയാനുള്ള കഴിവ് ഇവയ്ക്കില്ല.


സ്ട്രാറ്റിഫൈഡ് സ്ക്വാമസ് എപ്പിത്തീലിയം ആണ് ഇവിടെയുള്ളത്. 

## അവലംബം

വർഗ്ഗം:ശരീരാവയവങ്ങൾ
കേരള സാഹിത്യ അക്കാദമി പുരസ്കാരം 2011

കേരള സാഹിത്യ അക്കാദമി മലയാള സാഹിത്യത്തിലെ വിവിധ ശാഖകളിലായി നൽകുന്ന 2011 ലെ കേരള സാഹിത്യ അക്കാദമി പുരസ്കാരം, 2012 ഓഗസ്റ്റ്  1-നു് പ്രഖ്യാപിച്ചു. ടി. പത്മനാഭൻ, ആനന്ദ് എന്നിവർക്ക് സാഹിത്യ അക്കാദമി വിശിഷ്ടാംഗത്വവും, ചാത്തനാത്ത് അച്യുതനുണ്ണി, പ്രൊഫ:പി.ടി. ചാക്കോ, കെ.ബി. ശ്രീദേവി, ജോസഫ് വൈറ്റില എന്നിവർക്ക് സമഗ്ര സംഭാവനക്കുള്ള പുരസ്കാരവും ലഭിച്ചു. നോവലിനു് സുഭാഷ് ചന്ദ്രന്റെ *മനുഷ്യന് ഒരാമുഖം* എന്ന നോവലും, ചെറുകഥക്ക് യു.കെ. കുമാരന്റെ *പോലീസുകാരന്റെ പെണ്മക്കൾ* എന്ന കഥയും പുരസ്കാരത്തിനർ‌ഹമായി. 
## അക്കാദമിയുടെ വിശിഷ്ടാംഗത്വം

## സമഗ്ര സംഭാവനയ്ക്കുള്ള പുരസ്കാരം

## അക്കാദമി പുരസ്കാരങ്ങൾ

## എൻഡോവ്മെന്റ് പുരസ്കാരങ്ങൾ

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം
ആത്മകഥ (കെ.ആർ. ഗൗരിയമ്മ)

സ്വാതന്ത്ര്യാനന്തരകാലത്തെ കേരളസംസ്ഥാനത്തിന്റെ സാമ്പത്തികവും സാമൂഹ്യവുമായ ചരിത്രഗതിയിൽ നിർണ്ണായകസ്വാധീനം ചെലുത്തുവാൻ കഴിഞ്ഞ പ്രമുഖ രാഷ്ട്രീയനേതാക്കളിൽ ഒരാളായ ഗൗരിയമ്മയുടെ ആത്മകഥയാണു **കെ.ആർ. ഗൗരിയമ്മ-ആത്മകഥ**.  ഈ ഗ്രന്ഥത്തിൻറെ ആദ്യഭാഗത്തിന്, ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം 2011-ൽ ലഭിച്ചു.

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലെ ആത്മകഥകൾ
ഉമി

നെന്മണിയുടെ പുറം പാളിയെയാണ് **ഉമി** എന്നുവിളിക്കുന്നത്. എല്ലാ ധാന്യങ്ങൾക്കും ഇതുപോലെ ഒരു പുറംപാളി (Husk) ഉണ്ടെങ്കിലും, മലയാളത്തിൽ ഉമി എന്നു പരക്കെ വിവക്ഷിക്കുന്നത്  നെന്മണിയുടെ പുറംതോടിനെയാണ്. 

പുഴുങ്ങിയതോ പച്ചയോ ആയ നെല്ല് കുത്തി അരിയാക്കുന്ന പ്രക്രിയയിൽ ഉമി വേർതിരിക്കപ്പെടുന്നു. നെല്ലിൽ നിന്ന് ലഭിക്കുന്ന ഉപോൽപ്പന്നങ്ങളിൽ പ്രധാനപ്പെട്ടതാണ് ഉമി. ഇത് ഇന്ധനമായും ഉപയോഗിക്കുന്നു. ഉമിയുടെ 75% ഭാഗങ്ങളും ഓർഗാനിക് മാറ്റർ ആണ്. അതിനാൽ ഇതൊരു കാര്യക്ഷമമായ ഇന്ധനമായി ഉപയോഗിക്കാൻ സാധിക്കും.  ഉമി കത്തിക്കുമ്പോൾ ലഭിക്കുന്ന ചാരത്തിന്റെ 92% - 95% വരെ സിലിക്ക ആണ്. വളരെ ഭാരം കുറവുള്ളതും, അതേസമയം വളരെയധികം പ്രതലവിസ്തീർണ്ണമുള്ളതുമായ ഈ ചാരം പലവിധ വ്യാവസായിക ആവശ്യങ്ങൾക്കും ഉപയോഗിക്കുന്നുണ്ട്. കെട്ടിടനിർമ്മാണ മേഖലയിൽ ബലപ്പെടുത്തൽ ഘടകം ആയി ഇത് ഉപയോഗിക്കുന്നു.

## ഉമിക്കരി

ഉമി കരിച്ച്,  ചാരമാകുന്നതിനുമുമ്പ് തണുപ്പിച്ചെടുക്കുന്ന "ഉമിക്കരി" കേരളത്തിൽ  ദന്തധാവനത്തിനുള്ള ഒരു ചൂർണ്ണമായി (പൊടി) പരക്കെ ഉപയോഗിച്ചിരുന്നു.

## അവലംബം

## പുറത്തേക്കുള്ള കണ്ണികൾ
വർഗ്ഗം:അരി
മെഗാഹിപ്പസ്

കുതിര കുടുംബത്തിൽ ഉൾപ്പെട്ട മൺമറഞ്ഞു പോയ ഒരു ജീവിയാണ് **മെഗാഹിപ്പസ്**. ഇവയുടെ ഫോസ്സിൽ അവശിഷ്ടങ്ങൾ അമേരിക്കയിൽ മൊന്റാന മുതൽ ഫ്ലോറിഡ വരെയുള്ള പ്രദേശങ്ങളിൽ നിന്നുമാണ് ലഭിച്ചിട്ടുള്ളത്.  

## അവലംബം

* Mikko's phylogeny archive
* Paleobiology Database 

വർഗ്ഗം:കുതിരയുടെ ഫോസിലുകൾ
വർഗ്ഗം:പുരാതനജീവികൾ
വർഗ്ഗം:വംശനാശം സംഭവിച്ച ജീവികൾ
അക്കർമാശി

മറാത്തി സാഹിത്യകാരനായ ശരൺകുമാർ ലിംബാളെയുടെ ആത്മകഥയാണ് **അക്കർമാശി** (മറാഠി: अक्करमाशी). 'അക്കർമാശി' എന്നാൽ ജാതിഭ്രഷ്ടൻ എന്നാണ് അർത്ഥം. സമൂഹത്തെ ദളിതന്റെ വീക്ഷണകോണിൽ നിന്ന് കാണുന്ന ഒരു പുസ്തകമാണിത്. കാളിയത്ത് ദാമോദരൻ നടത്തിയ ഈ കൃതിയുടെ മലയാള പരിഭാഷയ്ക്ക് വിവർത്തനസാഹിത്യത്തിനുള്ള 2006-ലെ കേരള സാഹിത്യ അക്കാദമി പുരസ്കാരം ലഭിച്ചു .

=പ്രമേയം=

മഹാരാഷ്ട്ര, കർണാടക സംസ്ഥാനങ്ങളുടെ അതിർത്തി ഗ്രാമത്തിൽ മഹാർജാതിക്കാരുടെ കോളനിയിൽ നാട്, ഭാഷ, അമ്മ, അച്ഛൻ, ജാതി, മതം ഇങ്ങനെ എല്ലാ സംഗതികളിലും ഭാഗ്യഹീനനായി വ്യക്തിത്വം നിഷേധിക്കപ്പെട്ട് ജീവിക്കേണ്ടിവന്ന ശരൺകുമാർ ലിംബാളെയുടെ ആത്മ നൊമ്പരങ്ങളാണ് ഗ്രന്ഥം പറയുന്നത്. ദാരിദ്ര്യം, അനാഥത്വം, ജാതിയുടെ അടിസ്ഥാനത്തിലുള്ള വിവേചനം, എന്നിവയെല്ലാം ഈ കൃതിയിൽ കാണാം

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള വിവർത്തന ഗ്രന്ഥങ്ങൾ
വർഗ്ഗം:ആത്മകഥകൾ
വർഗ്ഗം:ദലിത് സാഹിത്യം
ശാസ്ത്രം ചരിത്രത്തിൽ

ജോൺ ഡെസ്മണ്ട് ബെർണലിന്റെ *സയൻസ് ഇൻ ഹിസ്റ്ററി* (Science in History) എന്ന പുസ്തകത്തിന്റെ എം.സി. നമ്പൂതിരിപ്പാട് നടത്തിയ മലയാള തർജ്ജമയാണ് **ശാസ്ത്രം ചരിത്രത്തിൽ**. വിവർത്തനസാഹിത്യത്തിനുള്ള 2002-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു 

ശാസ്ത്രവും സമൂഹവും തമ്മിലുള്ള പാരസ്പര്യബന്ധത്തിന്റെ ചരിത്രത്തെ മുഴുവനായി അപഗ്രഥിക്കാനുള്ള  ആദ്യ ശ്രമമായിരുന്നു ഈ പുസ്തകം. നാലു ഭാഗങ്ങളാണ് ഇതിനുള്ളത്. കേരള ശാസ്ത്രസാഹിത്യ പരിഷത്താണ് പുസ്തകം മലയാളത്തിൽ പ്രസിദ്ധീകരിച്ചിരിക്കുന്നത്. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള വിവർത്തന ഗ്രന്ഥങ്ങൾ
പോലീസുകാരന്റെ പെണ്മക്കൾ

2011 ലെ കേരളസാഹിത്യ അക്കാദമി പുരസ്‌കാരം ലഭിച്ച കഥാസമാഹാരമാണ് യു.കെ.കുമാരൻ രചിച്ച **പോലീസുകാരന്റെ പെണ്മക്കൾ.**
## അവലംബം

## അധിക വായനക്ക്
## പുറം കണ്ണികൾ

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വോൾഗാ തരംഗങ്ങൾ

2011 ലെ കേരള സാഹിത്യ അക്കാദമിയുടെ യാത്രാവിവരണ ഗ്രന്ഥത്തിനുള്ള പുരസ്കാരം നേടിയ കൃതിയാണ് **വോൾഗാ തരംഗങ്ങൾ**. ദിമിത്രി മെദ്‌വെദേവിന്റെയും വ്‌ളാഡിമിർ പുട്ടിന്റെയും പുതിയ റഷ്യൻ യാഥാർഥ്യങ്ങളിലൂടെ ടി.എൻ. ഗോപകുമാർ നടത്തിയ യാത്രയാണ് ഈ പുസ്തകത്തിന്റെ ഉള്ളടക്കം.
## അവലംബം

## അധിക വായനക്ക്
## പുറം കണ്ണികൾ

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
മഹാ മൃത്യുഞ്ജയ മന്ത്രം

**മഹാ മൃത്യുഞ്ജയ മന്ത്രം**(, ) ഋഗ്വേദത്തിൽ പ്രതിപാദിച്ചിട്ടുള്ള ഒരു മന്ത്രമാണ്. ഇതിൽ ഭഗവാൻ ശിവശങ്കരനെയാണ് സ്തുതിക്കുന്നത്. മൃത്യുഞ്ജയ മന്ത്രം ജപിച്ചാൽ മരണത്തിൽ നിന്നു മോചനം ലഭിക്കും എന്നാണ് വിശ്വാസം. ഈ മന്ത്രം യജുർവേദത്തിലും ആവർത്തിക്കുന്നുണ്ട്. **രുദ്രമന്ത്രം**, **ത്രയംബകം മന്ത്രം** എന്നീ നാമങ്ങളിലും ഈ മന്ത്രം അറിയപ്പെടാറുണ്ട്.

## ഐതിഹ്യം
പരമ രഹസ്യമായിരുന്ന **മഹാ മൃത്യുഞ്ജയ മന്ത്രം** മാർക്കണ്ഡേയ ഋഷി മുഖാന്തരമാണ് ലോകമറിഞ്ഞത്. ലോകത്തിൽ മൃത്യുഞ്ജയ മന്ത്രം അറിഞ്ഞിരുന്ന ഒരേ ഒരു വ്യക്തിയായിരുന്നു ഋഷി മാർക്കണ്ഡേയൻ. ഒരിക്കൽ ദക്ഷശാപഫലമായി രോഗിയായിത്തീർന്ന ചന്ദ്രദേവനെ മരണത്തിൽ നിന്നും രക്ഷിക്കുന്നതിനായി മാർക്കണ്ഡേയഋഷി മഹാ മൃതുഞ്ജയ മന്ത്രം ദക്ഷപുത്രിയായ സതിക്ക് നൽകുകയായിരുന്നു. ഇപ്രകാരമാണ് രഹസ്യമായിരുന്ന മന്ത്രം ലോകമറിഞ്ഞത്.

പിന്നീട്  പാർവതി മാതാവിന്റെ ബാല്യാവസ്ഥയിൽ മാർക്കണ്ടേയ ഋഷി തന്റെ ബാല്യ അവസ്ഥയിലുള്ള കഥയും പറഞ്ഞു കൊടുക്കുന്നു. ഇത് കേട്ട പാർവതി മാതാവ് ഈ മന്ത്രം ഋഷി പറഞ്ഞു കൊടുക്കാതെ തന്നെ ഉരുവിടുന്നു. അവിടുന്ന് സ്വയം ആദി പരാശക്തി ആണ് പാർവതി. അപ്പോൾ മുൻഅവതാരത്തിൽ സതി ആയി വന്ന അമ്മയെ
ചന്ദ്രന്റെ മരണത്തിൽ താൻ പറഞ്ഞത് ആണ് ഈ കാര്യം എന്ന് മാർക്കണ്ടേയ ഋഷി സ്മരിക്കുന്നു.

## വിഹഗ വീക്ഷണം

ഇതാണ് മഹാ മൃതുഞ്ജയ മന്ത്രം:

:ദേവനാഗരി ലിപിയിൽ:
:
:

:മലയാളത്തിൽ:
:ഓം ത്ര്യംബകം യജാമഹേ സുഗന്ധിം പുഷ്ടിവർധനം
:ഉർവാരുകമിവ ബന്ധനാത് മൃത്യോർമുക്ഷീയ മാമൃതാത്

* ॐ, ഓം = ഓംകാരം, പ്രണവമന്ത്രം
* ത്ര്യംബകം = ത്രിലോചനൻ, മൂന്നു കണ്ണുകളോടുകൂടിയവൻ
* യജാമഹേ= ഞാൻ/ ഞങ്ങൾ ആരാധിക്കുന്നു, ധ്യാനിക്കുന്നു, സ്തുതിക്കുന്നു

* സുഗന്ധിം = സുഗന്ധത്തെ, സൗരഭ്യത്തെ
* പുഷ്ടി = പുഷ്ടി, അഭിവൃദ്ധി
* വർധനം = വർധിപ്പിക്കുന്നത്, കൂട്ടുന്നത്

* ഉർവാരുകം= മത്തങ്ങ, പൂഷണിക്ക)
* ഇവ = പോലെ
* ബന്ധനാത് = ബന്ധനത്തിൽ നിന്ന്

(മത്ത്ങ്ങയെ അതിന്റെ തണ്ടിൽനിന്നും വേർപ്പെടുത്തുന്നതുപോലെ, നിഷ്പ്രയാസം എന്നർത്ഥം.)
(ഈ പദത്തെ മഹാവ്യാധി എന്നും വിവക്ഷിക്കപ്പെടുന്നു.)

* മൃത്യോഃ = മരണത്തിൽ നിന്ന്
* മുക്ഷീയ = സ്വതന്ത്രരാക്കുക, മോചിപ്പിക്കുക
* മാ = അല്ല
* അമൃതാത് = അമരത്വത്തിൽ നിന്ന്, മോക്ഷത്തിൽ നിന്ന്
( മരണത്തിൽ നിന്ന് അവിടുന്ന് ഞങ്ങളെ മോചിപ്പിച്ചാലും)

## അവലംബം

## പുറത്തേക്കുള്ള കണ്ണികൾ
*http://www.Mahmritunjaya.com 
*- Video presentation of the Maha Mrityunjaya Mahtra 
*- ॐ Aum/Om

വർഗ്ഗം:മന്ത്രങ്ങൾ
പച്ചയുടെ ആൽബം

ധന്യാരാജ്‌ എഴുതിയ ഒരു ചെറുകഥാസമാഹാരമാണു് **പച്ചയുടെ ആൽബം. ** 2011 ലെ കേരള സാഹിത്യ അക്കാദമിയുടെ ഗീതാ ഹിരണ്യൻ എൻഡോവ്‌മെന്റ് അവാർഡ് നേടിയ കൃതിയാണ് ഇത്. മാതൃഭൂമി ബുക്സ് പ്രസിദ്ധീകരിച്ഛ ഈ കഥാസമാഹാരത്തിൽ പതിനാല് കഥകളാണ് ഉള്ളത്.. *പച്ചയുടെ ആൽബം*,*പോരാട്ടങ്ങളെപ്പറ്റി പറയുമ്പോൾ*, *അദൃശ്യം*, *മുദ്രകൾ*, *ആരണ്യകം*, *ഇര*, *ഒളിയിടം*, *അതിജീവന മാർഗങ്ങൾ*, *നിദ്രാടനം*, *സെലിബ്രിറ്റി ഷോ*, *സൂസന്ന, സൂസന്ന*, *ഘടികാരം*, *വിധേയ*, *വിചാരണ* എന്നിവയാണു് ഈ സമാഹാരത്തിലെ കഥകൾ. 
## അവലംബം

## അധിക വായനക്ക്
## പുറം കണ്ണികൾ

വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
വർഗ്ഗം:മലയാള ചെറുകഥാ സമാഹാരങ്ങൾ
ദിവ്യം

യു.ആർ. അനന്തമൂർത്തിയുടെ *ദിവ്യ* (കന്നട: ದಿವ್ಯ) എന്ന പുസ്തകത്തിന്റെ സി. രാഘവൻ നടത്തിയ മലയാളതർജ്ജമയാണ് **ദിവ്യം**. വിവർത്തനസാഹിത്യത്തിനുള്ള 2005-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള വിവർത്തന ഗ്രന്ഥങ്ങൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
പാർവതി ബാവുൽ

ശ്രദ്ധേയയായ ബംഗാളി ബാവുൽ ഗായികയാണ് **പാർവതി ബാവുൽ.**
## ജീവിതരേഖ
ബംഗാളിൽ  റെയിൽവേ ഉദ്യോഗസ്ഥനായ ബീരേന്ദ്രനാഥ് പര്യാലിന്റെ മകളായി ജനിച്ചു. അസമിലാണ് വളർന്നത്. മൗഷുമി എന്നായിരുന്നു ആദ്യ പേര്. ശാന്തിനികേതനിലെ ചിത്രകലാപഠനം പാതിവഴിയിലുപേക്ഷിച്ച് പാർവതി ബാവുൽ എന്ന പേര് സ്വീകരിച്ചു. ബാദൽ സർക്കാറിന്റെ തിയറ്റർ സംഘത്തിൽ പ്രവർത്തിച്ചു. തിരുവനന്തപുരത്തിനടുത്ത് നെടുമങ്ങാട് താമസിക്കുന്ന പാർവതി ബാവുൽ ഇപ്പോൾ ഇന്ത്യക്കകത്തും പുറത്തും നിരന്തരം സഞ്ചരിച്ചുകൊണ്ടിരിക്കുന്നു. ഒട്ടേറെ പ്രധാനപ്പെട്ട അന്തർദേശീയ സംഗീതോത്സവങ്ങളിൽ അവർ പങ്കെടുത്തിട്ടുണ്ട്. ചിത്രങ്ങളുപയോഗിച്ച് കഥപറയുന്ന സംഗീതാവതരണവും പാർവതി ചെയ്യാറുണ്ട്. 

ഫുൽമാലാ ദാസി എന്ന ബാവുൽ ഗായികയായിരുന്നു ആദ്യ ഗുരു. പിന്നീട് സനാതൻ ബാബയെ ഗുരുവായി സ്വീകരിച്ചു.

## അവലംബം

## അധിക വായനയ്ക്ക്
## പുറം കണ്ണികൾ

നിങ്ങൾക്ക് വിശ്രമിക്കാവുന്ന ഒരിടമാണ് ബാവുൽ - പാർവതി ബാവുൽ / രേണു രാമനാഥ്

വർഗ്ഗം:ഇന്ത്യൻ ഗായകർ
വർഗ്ഗം:വിശ്വഭാരതി സർവകലാശാലയിലെ പൂർവ വിദ്യാർത്ഥികൾ
വർഗ്ഗം:ബാവുൽ സംഗീതം
അസാമാ പർവ്വതം

ജപ്പാനിലെ ഒരു പ്രധാന ദ്വീപായ ഹോൻഷൂവിന്റെ മധ്യഭാഗത്ത് സ്ഥിതി ചെയ്യുന്ന ഒരു സജീവ അഗ്നിപർവ്വതമാണ് **അസാമാ പർവ്വതം**. ജപ്പാനിലെ പ്രധാനപ്പെട്ട 100 പർവ്വതങ്ങളിലൊന്നാണിത്.

## ചിത്രങ്ങൾ

Image:Asama-yama.JPG|Mount Asama
Image:Mt.Asama2 (From saku city).jpg|Mount Asama December 2005
File:Mt.Asama (From onioshidashi).jpg|Mount Asama December 2005 from Gunma Prefecture
Image:IMG Mt.Asama.JPG|Mount Asama from Nagano Prefecture in 1999
Image:Mt asama.jpg|View from the train near Ueda city in 2005
Image:Mt-asama01.JPG|Taken from Tateshina, Nagano Prefecture


## അവലംബം

## പുറത്തേക്കുള്ള കണ്ണികൾ

വർഗ്ഗം:ജപ്പാനിലെ അഗ്നിപർവ്വതങ്ങൾ
എ. അലിഹസ്സൻ

ആദ്യകാല സി.പി.ഐ(എം) നേതാവും മുൻ കേരള നിയമസാഭാംഗവുമായിരുന്നു **എ. അലിഹസ്സൻ.**(1930 - 1 അഗസ്റ്റ് 2012)
## ജീവിതരേഖ
1929 ഏപ്രിൽ 24നു കേരളത്തിലെ തിരുവനന്തപുരം ജില്ലയിൽ വർക്കല പാലച്ചിറ നരിക്കല്ല് ബംഗ്ലാവ് കടയിൽ വ്യവസായിയായ അബ്ദുൾറഹ്മാൻ സേട്ടിന്റെയും മുഹമ്മദ് ഉമ്മാളിന്റെയും പതിനൊന്നുമക്കളിൽ മൂത്തമകനായി ജനിച്ചു. വിദ്യാർഥി സംഘടനാപ്രവർത്തകനായാണ് രാഷ്ട്രീയ നേതൃത്വത്തിലേക്ക് ഉയർന്നത്. എം.ജി. കോളേജിൽ കെ.എസ്.എഫിന്റെ യൂണിറ്റ് സെക്രട്ടറിയായിരുന്നു. 1964 മുതൽ 30 വർഷം തുടർച്ചയായി ചെമ്മരുതി പഞ്ചായത്ത് പ്രസിഡന്റായിരുന്നു. 1987 മുതൽ പത്തുവർഷം കിളിമാനൂർ കാർഷിക വികസനബാങ്ക് പ്രസിഡന്റായിരുന്നു. ബ്ലോക്ക് വികസനസമിതി അംഗമായും ജില്ലാ വികസനസമിതി അംഗമായും പ്രവർത്തിച്ചിട്ടുണ്ട്. 1958ൽ കമ്യൂണിസ്റ്റ് പാർടി അംഗമായി. തുടർന്ന് സി.പി.ഐ(എം) ചെമ്മരുതി ലോക്കൽ കമ്മിറ്റി സെക്രട്ടറി, വർക്കല ഏരിയ സെക്രട്ടറി, അധ്യാപക യൂണിയൻ സംസ്ഥാന കമ്മിറ്റി അംഗം, കർഷകത്തൊഴിലാളി യൂണിയൻ ഏരിയ പ്രസിഡന്റ്, കരുണ ചാരിറ്റബിൾ സൊസൈറ്റിയുടെ മുഖ്യരക്ഷാധികാരി എന്നീ നിലകളിലും പ്രവർത്തിച്ചു.

1996ൽ സി.പി.ഐ(എം) വർക്കല ഏരിയ സെക്രട്ടറിയായും ജില്ലാകമ്മിറ്റി അംഗമായും പ്രവർത്തിച്ച അലിഹസ്സൻ വർക്കല മേഖലയിൽ സി.പി.ഐ(എം) കെട്ടിപ്പടുക്കുന്നതിൽ നിർണായക പങ്കുവഹിച്ചു. "96ൽ വർക്കല നിയോജകമണ്ഡലത്തിൽ സി.പി.ഐ(എം) സ്ഥാനാർഥിയായി മത്സരിച്ച്  വിജയിച്ചു.
## അവലംബം


വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:വർക്കലയിൽ ജനിച്ചവർ
ആഗുംബെ

കർണാടകത്തിലെ ഷിമോഗ ജില്ലയിലെ ഒരു ഗ്രാമമാണ് **ആഗുംബെ (Agumbe)**. ഇന്ത്യയിൽ ഏറ്റവും അധികം മഴ ലഭിക്കുന്ന പ്രദേശങ്ങളിലൊന്നായ ആഗുംബെയെ 'ദക്ഷിണേന്ത്യയിലെ ചിറാപ്പുഞ്ചി'  എന്നു വിശേഷിപ്പിക്കാറുണ്ട്. വർഷത്തിൽ 11000 മില്ലി മീറ്ററിൽ കൂടുതൽ മഴ പെയ്തതായി രേഖപ്പെടുത്തിയിരിക്കുന്നു.

## ലോകപ്പട്ടികയിൽ
യുനെസ്കോ ലോകപൈതൃകപ്പട്ടികയിൽ ഉൾപ്പെടുത്തിയിട്ടുള്ള പശ്ചിമഘട്ട മലനിരകളുടെ ഭാഗമാണ്  ആഗുംബേയിലെ മഴക്കാടുകൾ.
## മുഖ്യ ആകർഷണങ്ങൾ
### സൂര്യാസ്തമന മുനമ്പ്
ആഗുംബെയിലെ സൂര്യാസ്തമന ദൃശ്യം വളരെ മനോഹരമാണ്. ഉഡുപ്പിയിൽ നിന്ന് ആഗുംബെയിലേക്കുള്ള പാതയിലെ 14-ആം ഹെയർപിൻ വളവിലുള്ള സൂര്യാസ്തമന മുനമ്പ് വിനോദ സഞ്ചാരികളെ ആകർഷിക്കാറുണ്ട്.
### വെള്ളച്ചാട്ടങ്ങൾ
 
നിരവധി വെള്ളച്ചാട്ടങ്ങൾ ഇവിടെയുണ്ട്. കർണാടകത്തിലെ ഒരു ടൂറിസ്റ്റ് കേന്ദ്രം കൂടിയാണിത്.
#ആഗുംബേയ്ക്കടുത്ത് കാട്ടിനുള്ളിലാണ് "ജോഗിഗുണ്ടി" എന്ന ചെറിയ വെള്ളച്ചാട്ടം.
#ബർക്കാനാ വെള്ളച്ചാട്ടം: കൊടുംകാട്ടിലൂടെ ഏതാണ്ട് ഏഴു കിലോമീറ്റർ സഞ്ചരിച്ചാണ് വെള്ളച്ചാട്ടത്തിലേക്കത്തേണ്ടത്. ഇന്ത്യയിലെതന്നെ ഏറ്റവും ഉയരമുള്ള ജലപാതങ്ങളിൽ ഒന്നായ ബർക്കാന സീതാനദിയിലാണ്.
## ഗതാഗതം
മംഗലാപുരത്തുനിന്ന് ഉഡുപ്പി, ഹെബ്രി വഴി 110 കി.മീ. ആഗുംബേയിലേക്കുള്ള ദൂരം. ആദിശങ്കരൻ സ്ഥാപിച്ച പ്രശസ്തമായ ശൃംഗേരിമഠം 26 കി.മീറ്റർ അകലെ. ദക്ഷിണകർണാടകത്തിലെ മൂന്നു ജില്ല ആഗുംബേയിൽ സംഗമിക്കുന്നെന്നു പറയാം. മാംഗളൂർ-ശിവമോഗാ റോഡിലെ ആഗുംബേയിലെ നാട്ടുകവലയിൽ മൂന്ന് ചെറിയ കവാടമുണ്ട്. പ്രധാന റോഡിൽനിന്നു തിരിയുന്ന പാത ചിക്‌മംഗളൂരു ജില്ലയിലേക്ക്. പടിഞ്ഞാറോട്ട് ഉഡുപ്പി ജില്ല, വടക്കോട്ടു തിരിഞ്ഞാൽ ശിവമോഗ.

## ആഗുംബെ മഴക്കാട് ഗവേഷണ കേന്ദ്രം
മഴക്കാടുകളെക്കുറിച്ച് ഗവേഷണത്തിനായുള്ള ഇന്ത്യയിലെതന്നെ ഏക സ്ഥിരംസംവിധാനമായ റെയിൻഫോറസ്റ്റ് റിസർച്ച് സ്റ്റേഷൻ(Agumbe Rainforest research station അഥവാ ARRS)  ഇവിടെ പ്രവർത്തിക്കുന്നു. പ്രശസ്ത പാമ്പുഗവേഷകനായ റോമുലസ് വിറ്റേക്കറായിരുന്നു ആഗുംബെ റെയിൻ ഫോറസ്റ്റ് റിസർച്ച് സ്റ്റേഷന്റെ സ്ഥാപനത്തിന് നേതൃത്വം നൽകിയത്. രാജവെമ്പാലകളെ സ്വാഭാവികരീതിയിലും കൃത്രിമസാഹചര്യങ്ങളിലും വളരാനനുവദിക്കുകയും അവയുടെ ജീവിതരീതി നിരന്തരമായി പഠിക്കുകയും ചെയ്യുന്ന ഒരു പ്രധാന ഗവേഷണകേന്ദ്രമാണ് ഇത്. ആഗുംബെ മഴക്കാടുകളിൽ ധാരാളം രാജവെമ്പാലകളെ കണ്ടു വരുന്നു. ലോകത്തിൽ തന്നെ ഏറ്റവും അധികം രാജവെമ്പാലകൾ അധിവസിക്കുന്ന പ്രദേശമായ ആഗുംബേയ്ക്ക് രാജവെമ്പാലകളുടെ തലസ്ഥാനം എന്നും വിളിപ്പേരുണ്ട്.

## മാൽഗുഡി ദിനങ്ങൾ
ആർ കെ നാരായണന്റെ പ്രശസ്തമായ "മാൽഗുഡി ഡേയ്സ്" ടെലിസീരിയലായപ്പോൾ മാൽഗുഡിയായി രൂപംമാറിയത് ഇവിടുത്തെ നാട്ടുമ്പുറങ്ങളായിരുന്നു.
## അവലംബം

വർഗ്ഗം:കർണാടകത്തിലെ ഗ്രാമങ്ങൾ
വർഗ്ഗം:പശ്ചിമഘട്ടം
ഔട്ട്‌ലുക്ക്.കോം

മൈക്രോസോഫ്റ്റിന്റെ പുതിയ വെബ്മെയിൽ സേവനമാണ്  **ഔട്ട്​ലുക്ക്.കോം**. ഇപ്പോൾ പരീക്ഷണാടിസ്ഥാനത്തിലാണ് ഇത് നൽകുന്നത്. പതിയെ ഹോട്ട്മെയിലിനെ മാറ്റി ഔട്ട്​ലുക്ക് ആക്കും.
മൈക്രോസോഫ്റ്റ് സ്വന്തമാക്കിയ സ്‌കൈപ്പ് (Skype) വീഡിയോ ചാറ്റ് സൗകര്യത്തിന്റെ സാധ്യത പരമാവധി പ്രയോജനപ്പെടുത്താൻ പാകത്തിലാണ് ഔട്ട്​ലുക്ക്.കോം രൂപപ്പെടുത്തിയിരിക്കുന്നത്. വിൻഡോസ് 8 പ്ലാറ്റ്‌ഫോമിന്റെ മെട്രോ യുഐ (Metro UI) യുമായി ചേർന്നുപോകത്തക്കവിധം ഔട്ട്‌ലുക്ക് ഡോട്ട്‌കോമിനെ രൂപപ്പെടുത്തുകയാണ് മൈക്രോസോഫ്റ്റ് ചെയ്തത്. 

ഈമെയിലുകൾ ഉപയോഗിക്കുന്നവരുടെ അക്കൗണ്ടുകൾ 'ഓവർലോഡാ'കുന്ന അവസ്ഥയാണിന്നുള്ളതെന്ന് ഔട്ട്‌ലുക്ക് ഡോട്ട് കോം അവതരിപ്പിച്ചുകൊണ്ട് മൈക്രോസോഫ്റ്റ് അഭിപ്രായപ്പെട്ടത്.
അതിനൊരു പരിഹാരം, വെബ്‌മെയിലിലുള്ള വിവിധ തരം ഉള്ളടക്കഘടകങ്ങളെ ഓട്ടോമാറ്റിക്കായി വ്യത്യസ്ത സ്ഥാനങ്ങളിൽ ക്രമീകരിക്കുകയാണ്. ഔട്ട്​ലുക്ക്.കോം മിൽ ഈമെയിൽ സന്ദേശങ്ങളും കോൺടാക്ടുകളും ന്യൂസ്‌ലെറ്ററുകളും പാക്കേജ് ഡെലിവറി നോട്ടീസുകളും സോഷ്യൽ നെറ്റ്‌വർക്ക് പോസ്റ്റുകളും വ്യത്യസ്ത മേഖലകളിലായിതിക്കും സൂക്ഷിക്കുക. 

യൂസർമാർ വരിക്കാരായേക്കാവുന്ന മറ്റ് സർവീസുകളുമായി എളുപ്പം ബന്ധപ്പെടാൻ പാകത്തിലാണ് ഔട്ട്‌ലുക്ക് അക്കൗണ്ട് രൂപപ്പെടുത്തിയിരിക്കുന്നത്. ഫെയ്‌സ്ബുക്ക്, ട്വിറ്റർ, ലിങ്കഡ്ഇൻ, ഗൂഗിൾ എന്നിവയുമായി (വൈകാതെ സ്‌കൈപ്പുമായും) ബന്ധപ്പെട്ടിരിക്കുന്ന ആദ്യ ഈമെയിൽ സർവീസായിരിക്കും ഇതെന്ന് മൈക്രോസോഫ്റ്റിലെ ക്രിസ് ജോൺസ് പറഞ്ഞു. 

ഔട്ട്​ലുക്ക്.കോം മിന് മറ്റ് സേവനങ്ങളിൽ നിന്നുള്ള പ്രധാന വ്യത്യാസമായി ചുണ്ടിക്കാണിക്കുന്നത് ഇതാണ്; നിലവിലുള്ള ഈമെയിൽ സർവീസുകളിലൊക്കെ അറ്റാച്ച് ചെയ്യാവുന്ന ചിത്രങ്ങളുടെയും വീഡിയോ ഫയലുകളുടെയും വലിപ്പത്തിന് പരിധിയുണ്ട്. ആ പരിമിതി ഉണ്ടാവില്ല എന്നതാണ് ഔട്ട്‌ലുക്ക് ഡോട്ട് കോമിന്റെ പ്രത്യേകത.
മൈക്രോസോഫ്റ്റിന്റെ സ്‌കൈഡ്രൈവ് (Skydrive) സർവീസിന്റെ സഹായത്തോടെ ഏത് വലിപ്പത്തിലുള്ള ചിത്രങ്ങളും വീഡിയോകളും അറ്റാച്ച് ചെയ്ത് അയയ്ക്കാൻ കഴിയും. .

## അവലംബം

## വായനയ്ക്കായി

* 

## പുറം കണ്ണികൾ
* 

വർഗ്ഗം:മൈക്രോസോഫ്റ്റ്
വർഗ്ഗം:വെബ്മെയിൽ
വർഗ്ഗം:വെബ്മെയിൽ‎
ചരകപൈതൃകം

സംസ്കൃതം അദ്ധ്യാപികയും ഗവേഷകയുമായ മുത്തുലക്ഷ്മി *ചരകസംഹിത* എന്ന ആയുർവേദഗ്രന്ധം സംസ്കൃതത്തിൽ നിന്ന് മലയാളത്തിലേയ്ക്ക് **ചരകപൈതൃകം** എന്ന പേരിൽ വിവർത്തനം ചെയ്യുകയുണ്ടായി. വിവർത്തനസാഹിത്യത്തിനുള്ള 2008-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു .

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള വിവർത്തന ഗ്രന്ഥങ്ങൾ
ബി. രാജീവൻ

പ്രമുഖ മലയാള സാഹിത്യ വിമർശകനും അദ്ധ്യാപകനുമാണ് **ബി. രാജീവൻ**(ജനനം: 1946)
## ജീവിതരേഖ
1946-ൽ കായംകുളത്ത്‌ ജനിച്ചു. കൊല്ലം എസ്‌.എൻ. കോളജിലും തിരുവനന്തപുരം യൂണിവേഴ്സിറ്റി കോളേജിലും പഠിച്ചു. 1971 മുതൽ ഗവണ്മെന്റ്‌ കോളജുകളിൽ മലയാള സാഹിത്യം പഠിപ്പിക്കുന്നു. 1975-ൽ ‘അടിയന്തരാവസ്‌ഥ’യ്‌ക്കെതിരെ നിലകൊണ്ട നക്‌സലൈറ്റ്‌ അനുഭാവി എന്ന നിലയിൽ പോലീസ്‌ മർദ്ദനവും വീട്ടുതടങ്കലും നേരിട്ടു. 1980-ൽ ‘ജനകീയ സാംസ്‌കാരികവേദി’യുടെ സംസ്‌ഥാന കമ്മിറ്റിയിൽ പ്രവർത്തിച്ചുകൊണ്ട്‌ വിവിധ സമരങ്ങളിൽ പങ്കെടുത്തു. വിലക്കുകൾ ലംഘിച്ചതിന്റെ പേരിൽ അറസ്‌റ്റുചെയ്യപ്പെടുകയും ദീർഘകാലം കോളജദ്ധ്യാപകജോലിയിൽനിന്നു പുറത്താക്കപ്പെടുകയും ചെയ്‌തു. 1969 മുതൽ തത്ത്വശാസ്‌ത്രം, സൗന്ദര്യശാസ്‌ത്രം, ചരിത്രം, രാഷ്‌ട്രീയചിന്ത, സിനിമ, കവിത തുടങ്ങിയ വിഷയങ്ങളെക്കുറിച്ച്‌ പ്രബന്ധങ്ങൾ എഴുതുന്നു. 1975 മുതൽ സാവിത്രിയോടൊപ്പം ജീവിക്കാൻ തുടങ്ങി.
## കൃതികൾ
* *സ്വാതന്ത്ര്യത്തിന്റെ സമഗ്രത*
* *ജൈവരാഷ്ട്രീയവും ജനസഞ്ചയവും*
* *മാർക്‌സിസവും ശാസ്‌ത്രവും*
* *അന്യവത്‌കരണവും യോഗവും*
* *ജനനിബിഡമായ ദന്തഗോപുരം*
* *വർത്തമാനത്തിന്റെ ചരിത്രം*
* *വാക്കുകളും വസ്‌തുക്കളും*
* *ഇ.എം.എസിന്റെ സ്വപ്‌നം*

## പുരസ്കാരം
*കേരള സാഹിത്യ അക്കാദമി പുരസ്കാരം(2011) -  *വാക്കുകളും വസ്‌തുക്കളും* 
* കേരള ലൈബ്രറി കൗൺസിൽ അവാർഡ്, 2015
*എം. എൻ. വിജയൻ അവാർഡ് , 2014
*ഒ.വി വിജയൻ പുരസ്കാരം, 2013
*ഡോ. സി. പി. മേനോൻ പുരസ്കാരം, 2013
*ബഷീർ പുരസ്കാരം, 2011
*നരേന്ദ്ര പ്രസാദ് ഫൗണ്ടേഷൻ അവാർഡ്, 2011
*ഗുരു ദർശന അവാർഡ്, 2011
*ഡോ. ശാന്തകുമാരൻ തമ്പി ഫൗണ്ടേഷൻ അവാർഡ്, 2011

## അവലംബം

http://rajeevan.org/about/ 

വർഗ്ഗം:മലയാളസാഹിത്യനിരൂപകർ
വർഗ്ഗം:വൈജ്ഞാനികസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ദേശമംഗലം രാമകൃഷ്ണൻ

മലയാളത്തിലെ പ്രമുഖ കവിയും വിവർത്തകനും നിരൂപകനും അധ്യാപകനുമായ **ഡോ. ദേശമംഗലം രാമകൃഷ്ണൻ** തൃശ്ശൂർ ജില്ലയിലെ തലപ്പിള്ളി താലൂക്കിൽ ദേശമംഗലത്ത് 1948ൽ ജനിച്ചു. പട്ടാമ്പി സംസ്കൃത കോളേജിൽ നിന്ന് എം.എ. (മലയാളം) ബിരുദം നേടി. തുടർന്ന് കോഴിക്കോട് സർവകലാശാലയിൽ ഡോ. കെ. എൻ. എഴുത്തച്ഛന്റെ കീഴിൽ ഗവേഷണം ചെയ്ത് പി. എച്ച്. ഡി. നേടി (വിഷയം-നവ്യകവിതയിലെ ഭാഷാ ഘടനകൾ-ശൈലീവിജ്ഞാനീയ സമീപനം). കേന്ദ്ര സാംസ്കാരിക വകുപ്പിന്റെ ഫെല്ലോഷിപ്പിന് അർ‌ഹനായി. 1975 മുതൽ 1989 വരെ വിവിധ ഗവണ്മെന്റ് കോളേജുകളിൽ അധ്യാപകൻ. 1989 മുതൽ കേരള സർവകലാശാലയിൽ മലയാളവിഭാഗത്തിൽ അധ്യാപകനായി പ്രവർത്തിച്ച ശേഷം 2008ൽ പ്രൊഫസറായി വിരമിച്ചു. തുടർന്ന് കോഴിക്കോട് സർവകലാശാല മലയാളവിഭാഗത്തിൽ യൂ. ജി. സി. യുടെ എമെറിറ്റസ് ഫെലോ ആയി പ്രവർത്തിച്ചു (2009-2011).

## കൃതികൾ
### കവിതാ സമാഹാരങ്ങൾ
* കൃഷ്ണപക്ഷം
* വിട്ടുപോയ വാക്കുകൾ
* താതരാമായണം
* ചിതൽ വരും കാലം
* കാണാതായ കുട്ടികൾ
* മറവി എഴുതുന്നത്
* വിചാരിച്ചതല്ല
* എത്ര യാദൃച്ഛികം
* കരോൾ
* ബധിരനാഥന്മാർ
*ധനുഷ്കോടിയിലെ നിഴലുകൾ 
### വിവർത്തനകൃതികൾ
*ഡെറക്‌ വാൽകോട്ടിന്റെ കവിതകൾ
*സ്‌ത്രീലോകകവിത
*ഭാരതീയകവിതകൾ
*ഭവിഷ്യത്‌ചിത്രപടം (ഭക്‌തവത്സലറെഡ്‌ഡിയുമൊന്നിച്ച്‌)
*തെലുഗുകവിത 1900-80 (ഭക്‌തവത്സലറെഡ്‌ഡിയുമൊന്നിച്ച്‌)
### പഠനങ്ങൾ
*കാവ്യഭാഷയിലെ പ്രശ്‌നങ്ങൾ (എഡിറ്റർ)

### ഗവേഷണം
*കവിയുടെ കലാതന്ത്രം
### ലേഖനങ്ങൾ
*വഴിപാടും പുതുവഴിയും

## പുരസ്കാരങ്ങൾ
*ഏറ്റവും മികച്ച കവിതാഗ്രന്ഥത്തിനുള്ള ഉള്ളൂർ അവാർഡ് **കരോൾ** എന്ന കവിതാസമാഹാരത്തിന് ലഭിച്ചു. (2013)
* സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്‌കാരം - 2014

## പുറത്തേയ്ക്കുള്ള കണ്ണികൾ
പുഴ.കോം 

## അവലംബം

വർഗ്ഗം:മലയാള എഴുത്തുകാർ - അപൂർണ്ണലേഖനങ്ങൾ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഉള്ളൂർ അവാർഡ് ലഭിച്ചവർ
അടരുന്ന കക്കകൾ

ആഷാമേനോൻ രചിച്ച ഗ്രന്ഥമാണ് **അടരുന്ന കക്കകൾ**. മികച്ച യാത്രാവിവരണത്തിനുള്ള 1995-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ് 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലുള്ള യാത്രാവിവരണങ്ങൾ
പന്നിയുടെ ഗർഭക്കൂട്‌

ഊർജ്ജിതമായി പന്നിവളർത്തുന്ന രീതിയിൽ പന്നികളെ സൂക്ഷിക്കുന്ന കൂടിനെയാണ്‌ **ഗർഭക്കൂട്‌** എന്നു വിളിക്കുന്നത്‌. രണ്ടു മീറ്ററോളം നീളവും 60 സെന്റിമീറ്റർ വീതിയുമുള്ള ലോഹനിർമ്മിതമായി അടുക്കിവച്ചിരിക്കുന്ന കൂടുകളാണിവ. പന്നിയുടെ ഗർഭകാലം നൂറ്റിപ്പതിനാലു ദിവസമാണ്‌. ഗർഭിണിയായ പന്നികളെ ഇതിലാണ്‌ പാർപ്പിക്കുന്നത്‌. ഒരു വരിയിൽ ഇരുപതെണ്ണവും അത്തരം നൂറു വരികൾ ഒരു മുറിയിലുമാണ്‌ ഉണ്ടാവുക. മലവും മൂത്രവും താഴേക്കുവീഴാൻ തറയിൽ തുളകൾ ഉണ്ടാവും. തുടർച്ചയായി പ്രസവിക്കുകയും മുലയൂട്ടുകയും ചെയ്യുന്ന പന്നികൾ ചുരുക്കത്തിൽ അവയുടെ ജീവിതം മൊത്തം തന്നെ, ഏതാണ്ട്‌ മൂന്നു നാലു വർഷം, ഇത്തരം കൂടുകളിലാണ്‌ ചെലവഴിക്കുന്നത്‌. ഏതാണ്ട്‌ 270 കിലോ വരെ ഭാരം വരുന്ന പെൺപന്നികൾക്ക്‌ ഒരു പ്രസവത്തിൽ അഞ്ചു മുതൽ എട്ടുവരെ കുട്ടികൾ ഉണ്ടാവുന്നു. വലിപ്പം കൂടുന്തോറും പന്നികൾക്ക്‌ ഈ കൂടുകളിൽ നിൽക്കാൻ സ്ഥലം മതിയാവാറില്ല. ഒരുതരത്തിലും നിൽക്കാൻ പോലും സ്ഥലമില്ലാതെ വരുമ്പോൾ ഉറക്കമെല്ലാം നെഞ്ചിൽ താങ്ങിയാവും. തിരിഞ്ഞുകിടക്കാൻ പോലുമാവാതെയാണ്‌ ഈ പന്നികൾ കശാപ്പുചെയ്യപ്പെടുന്നതു വരെ ജീവിക്കുന്നത്‌. പന്നികളെ ഒരുമിച്ച്‌ വിട്ടാൽ അവ തമ്മിൽ പോരടിക്കും എന്നതാണ്‌ ഇതിനെ അനുകൂലിക്കുന്നവരുടെ വാദം. മിക്ക രാജ്യങ്ങളും ഈ രീതി നിരോധിച്ചു കഴിഞ്ഞു.

മുലകൊടുക്കുന്ന കാലത്ത്‌ കിടക്കാൻ പറ്റുന്ന വലിപ്പമുള്ള ഒരു കൂട്ടിലെക്ക്‌ ഇവയെ മാറ്റാറുണ്ട്‌. അപ്പോൾ അവയ്ക്ക്‌ കിടക്കാൻ കഴിയും.

## അവലംബം

വർഗ്ഗം:പന്നികൾ
ഫുജി പർവ്വതം

ജപ്പാനിലെ ഏറ്റവും ഉയരം കൂടിയ പർവ്വതമാണ് **ഫുജി പർവ്വതം**. 3776.24 മീറ്റർ ഉയരമുണ്ട്. ഹോൻഷൂ ദ്വീപിലാണ് സ്ഥിതിചെയ്യുന്നത്. ജപ്പാനിലെ 100 പ്രധാന പർവ്വതങ്ങളിലൊന്നാണിത്.
## പുറത്തേക്കുള്ള കണ്ണികൾ
* Nippon Archives - The history of Mount Fuji 
* JAPANiCAN.com - Mt. Fuji Climbing Tour 
* japan-guide.com - Mount Fuji
*Shizuoka prefecture Fujisan view system
*Live Webcams of Mount Fuji
* 
* PDMZ.com's year-round pictures of Mt. Fuji 
* Kawaguchi Lake Immersive Virtual Tour
* The latest Mt. Fuji
* Pictures of routes up Mount Fuji 
* Mount Fuji climbing & sightseeing guide
* Climbing Mt. Fuji - Frequently Asked Questions (FAQ)

## അവലംബം

വർഗ്ഗം:ജപ്പാനിലെ അഗ്നിപർവ്വതങ്ങൾ
ഹിജിരി പർവ്വതം

ജപ്പാനിലെ ചുബു പ്രദേശത്ത് സ്ഥിതിചെയ്യുന്ന അകായ്ഷി പർവ്വതഗണത്തിൽപ്പെടുന്ന ഒരു സജീവ അഗ്നിപർവ്വതമാണ് **ഹിജിരി പർവ്വതം**. 3013 മീറ്റർ ഉയരമുണ്ട്. ജപ്പാനിലെ 100 പ്രധാന പർവ്വതങ്ങളിലൊന്നാണിത്.

## ചിത്രങ്ങൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:ജപ്പാനിലെ അഗ്നിപർവ്വതങ്ങൾ
ലോക സമാധാന സൂചിക

രാഷ്ട്രങ്ങളുടേയും ദേശങ്ങളുടേയും സമാധാനത്തിന്റെ ആപേക്ഷികസ്ഥിതി അളക്കുവാനുള്ള ശ്രമമാണ് **ലോക സമാധാന സൂചിക** - GPI (Global Peace Index). ഇക്കണോമിസ്റ്റ് ഇന്റലിജെൻസ് യൂണിറ്റ് ശേഖരിച്ച് ക്രോഡീകരിച്ച വിവരങ്ങൾ സമാധാനസ്ഥാപനങ്ങളിൽ നിന്നുള്ള സമാധാനവിദഗ്ദ്ധരും ചിന്തകരും ചേർന്ന ഒരു അന്തരാഷ്ട്രസമിതിയുമായി ചേർന്ന് ഇൻറ്റിറ്റ്യൂട്ട് ഓഫ് ഇക്കണോമിക്സ് ആന്റ് പീസ് (IEP) ഉണ്ടാക്കിയ പട്ടികയാണിത്. 

ആദ്യമായി പട്ടിക പുറത്തിറക്കിയത് 2007 മേയ് മാസത്തിലാണ്. തുടർന്ന് 2009 ജൂൺ 2, 2010 ജൂൺ  10, 2011 മേയ് 25, 2012ജൂൺ 12 നും. ലോക രാജ്യങ്ങളെ സമാധാനത്തിന്റെ അടിസ്ഥാനത്തിൽ പട്ടികയുണ്ടാക്കാനുള്ള ആദ്യത്തെ പഠനമാണിതെന്ന് പറയപ്പെടുന്നു. 2007 ൽ 121 രാജ്യങ്ങളെയാണ് ഈ പട്ടികയിൽ ഉൾപ്പെടുത്തിയിരുന്നത്. 2012ൽ ഇതിൽ 158 രാജ്യങ്ങളുണ്ട്. ആസ്ത്രേലിയൻ സംരംഭകനായ സ്റ്റീവ് കിലേലിയയുടെ ബുദ്ധിയിൽ വിരിഞ്ഞതാണിത്. കോഫി അന്നൻ, ദലൈ ലാമ, ആർച്ച് ബിഷപ്പ് ദെസ്മണ്ട് ടുട്ടു, മുൻ ഫിന്നിഷ് പ്രസിഡന്റ് മാട്ടി അത്തിസാരി, നോബൽ ജേതാവ് മുഹമ്മദ് യൂനസ്, സാമ്പത്തിക വിദഗ്ദ്ധൻ ജെഫ്രി സാക്സ്, അയർലന്റിന്റെ മുൻ പ്രസിഡന്റ് മാരി റോബിൻസണ്, മുൻ അമേരിക്കൻ പ്രസിഡന്റ് ജിമ്മി കാർട്ടർ എന്നിവരുടെ ആശീർവാദവുമുണ്ട്.

ഈ സൂചിക ഓരോ വർഷവും ലണ്ടൻ, വാഷിങ്ടൺ ഡി.സി., ന്യൂയോർക്കിലെ ഐക്യരാഷ്ട്രസഭ, ബ്രസ്സൽസ് ഇന്നിവിടങ്ങളിൽ നടക്കുന്ന ചടങ്ങുകളിലാണ് പുറത്തിറക്കുന്നത്. 

## തിരഞ്ഞെടുപ്പു രീതി
രാജ്യത്തിനകത്തെ അക്രമങ്ങളും കുറ്റകൃത്യങ്ങളും ബാഹ്യബന്ധങ്ങളും- അതായത് യുദ്ധങ്ങളും യുദ്ധ ചെലവുകളും- കണക്കിലെടുത്താണ് ഈ പട്ടിക തയ്യാറാക്കുന്നത്.

യുദ്ധചെലവുകൾ, ജയിലുള്ള ആളുകളുടെ എണ്ണം മുതലായ 23 സൂചകങ്ങൾ കണക്കിലെടുത്താണ് സൂചകം തയ്യാറാക്കിയിരിക്കുന്നത്. 2008 വരെ 24 സൂചകങ്ങൾ ഉപയോഗിച്ചിരുന്നു. അവയ്ക്കു വേണ്ട വിവരങ്ങൾ  ലോക ബാങ്ക്, ഐക്യ രാഷ്ട്രസഭയുടെ വിവിധ ഏജൻസികൾ, സമാധാന ഇൻസ്റ്റിറ്റ്യൂട്ടുകൾ തുടങ്ങി വിവിധ പ്രമുഖ സ്ഥാപനങ്ങളിൽ നിന്നും ശേഖരിച്ചവയാണ്.

## ഗുണം

സമാധാനത്തെ കുറിച്ച് ഒരു നല്ല ചർച്ചയ്ക്ക് കളമൊരുക്കുക എന്നതും ലോക സമാധാന സൂചികകൊണ്ട് ഉദ്ദേശിക്കുന്നുണ്ട്. പദ്ധതിയുടെ ഉദ്ദേശം യുദ്ധത്തിന്റെ പരുക്കൻ അളവുകളിൽ നിന്നു പുറത്ത് സമാധാനത്തിന്റെ യഥാർഥ ഭാവങ്ങളെ കണ്ടേത്തുക എന്നതാണ്.

ഈ സൂചകത്തെ ലോക ബാങ്ക്, ഐക്യരാഷ്ട്ര സഭ, വിവിധ സര്ക്കാരുകൾ, സർക്കാരിതര സേവന സംഘടനകൾ തുടങ്ങിയവയൊക്കെ ഉപയോഗിക്കുന്നുണ്ട്.

## സൂചക ഭൂപടം

മാർക്ക് കുറവുള്ളവ കൂടുതൽ സമാധാനമുള്ള രാജ്യങ്ങളാണ്.ഏറ്റവും സമാധാനമുള്ള 20% രാജ്യങ്ങളാണ് പച്ചനിറത്തിലുള്ളവ. ചുവപ്പു നിറത്തിലുള്ളവ സമാധാനം ഏറ്റവും കുറവുള്ള 20% രാജ്യങ്ങളാണ്.

## പട്ടിക


:**Note:** There have been changes to the methodology for the 2010 data.


## അവലംബം
പടിഞ്ഞാറൻ കവിതകൾ

യേറ്റ്‌സ്, ബ്രെഹ്റ്റ്, ഗാബോർ ഗാറേ, ഐറിഷ് കവിയായ ഗബ്രിയേൽ റോസൻ സ്റ്റോക്, സ്പാനിഷ് കവിയായ വീസെയ്‌ന്തേ അലെക്‌സാന്ദ്രേ, ഹങ്കേറിയൻ കവി ഷാന്ദോർ പെത്തഫി, തുടങ്ങിയവരുടെ കവിതകൾ മലയാളത്തിലേയ്ക്ക് സച്ചിദാനന്ദൻ തർജ്ജമ ചെയ്ത ഗ്രന്ഥമാണ് **പടിഞ്ഞാറൻ കവിതകൾ**. വിവർത്തനസാഹിത്യത്തിനുള്ള 2009-ലെ കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിച്ചിട്ടുണ്ട്. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള വിവർത്തന ഗ്രന്ഥങ്ങൾ
കാടുകളുടെ താളംതേടി

സുജാതാദേവി രചിച്ച ഗ്രന്ഥമാണ് **കാടുകളുടെ താളംതേടി**. മികച്ച യാത്രാവിവരണത്തിനുള്ള 1999-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ് 

ഹിമാലയൻ വനങ്ങളിലൂടെ നടത്തിയ ഒരു പഠന പര്യടനത്തിന്റെ കഥയാണിത് 

## അവലംബം

വർഗ്ഗം:മലയാളത്തിലുള്ള യാത്രാവിവരണങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
രൗസു പർവ്വതം

ജപ്പാനിലെ ഹൊക്കൈഡോയിൽ സ്ഥിതിചെയ്യുന്ന ഒരു അഗ്നിപർവ്വതമാണ് . 1660.4 മീറ്റർ ഉയരമുണ്ട്. ജപ്പാനിലെ 100 പ്രധാന പർവ്വതങ്ങളിലൊന്നാണിത്. ഷാരി, രൗസു എന്നീ പട്ടണങ്ങളുടെ അതിർത്തിയിലാണ് ഇത് സ്ഥിതിചെയ്യുന്നത്.

## ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
വാക്കുകളും വസ്തുക്കളും

2011 ലെ നിരൂപണ ഗ്രന്ഥത്തിനുള്ള കേരള സാഹിത്യ അക്കാദമി പുരസ്കാരം നേടിയ കൃതിയാണ്  ബി. രാജീവൻ രചിച്ച **വാക്കുകളും വസ്തുക്കളും**. ഡി.സി. ബുക്ക്സാണ് പ്രസാധകർ. 

വാക്കുകളും വസ്തുക്കളും, മാറുന്ന മാർക്‌സിസം, ശ്രീനാരായണന്റെ രാഷ്ട്രീയം, മാറുന്ന ബുദ്ധിജീവിതം, കവിതയും ചിന്തയും, മാറുന്ന കലാചിന്ത എന്നിങ്ങനെ ആറ് ഭാഗങ്ങളായാണ് ഈ പുസ്തകത്തിന്റെ ഉള്ളടക്കം ക്രമപ്പെടുത്തിയിട്ടുള്ളത്. ഇതിലെ ലേഖനങ്ങളെല്ലാം ഇതിനുമുമ്പ് പലേടങ്ങളിലായി പ്രസിദ്ധീകരിക്കപ്പെട്ടവയാണ്.

വാക്കുകളും വസ്തുക്കളുമെന്ന ഒന്നാം ഖണ്ഡത്തിൽ ബഷീർ , തകഴി, വിജയൻ , വി.കെ.എൻ , കെ.ജി. ശങ്കരപ്പിള്ള, കടമ്മനിട്ട, കെ. സച്ചിദാനന്ദൻ എന്നിവരുടെ രചനകളെ സവിശേഷമായ പഠനത്തിന് വിധേയമാക്കിയിരിക്കുന്നു.

ഫെലിക്സ് ഗെത്താരി, സ്പിനോസ, ആന്റോണിയോ നെഗ്രി, മിഷേൽ ഹാർഡ് എന്നിവരുടെ ദർശനങ്ങളെ ഈ ഗ്രന്ഥം വിശദമായി പരിചയപ്പെടുത്തുന്നു.
## പുരസ്കാരം
*2011 ലെ നിരൂപണ ഗ്രന്ഥത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചു.
## അവലംബം

## അധിക വായനയ്ക്ക്
*പ്രതിസന്ധിയുടെ യുഗം; പ്രത്യാശയുടെയുംഡോ. അനിൽ ചേലേമ്പ്ര
*വിമർശനത്തിന്റെ പുതുവഴികൾ -വാക്കുകളും വസ്തുക്കളും 

## പുറം കണ്ണികൾ

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
രിഷിരി പർവ്വതം

ജപ്പാനിലെ ഹൊക്കൈഡോയിൽ സ്ഥിതിചെയ്യുന്ന ഒരു അഗ്നിപർവ്വതമാണ് **രിഷിരി പർവ്വതം**. 1721 മീറ്റർ ഉയരമുണ്ട്. ജപ്പാനിലെ 100 പ്രധാന പർവ്വതങ്ങളിലൊന്നാണിത്. ഈ പർവ്വതം ജൂലൈ മാസത്തിലാണ് തുറക്കപ്പെടുന്നത്.

## ചിത്രങ്ങൾ


Image:Rishiri Island from Rebun.JPG|Rishiri Island from Rebun
Image:Mt. Rishiri peak.JPG|The summit of Mt. Rishiri taken from just below


## അവലംബം

## പുറത്തേക്കുള്ള കണ്ണികൾ
ശാന്തിമന്ത്രം മുഴങ്ങുന്ന താഴ്‌വരയിൽ

രാജു നാരായണസ്വാമി രചിച്ച ഗ്രന്ഥമാണ് **ശാന്തിമന്ത്രം മുഴങ്ങുന്ന താഴ്വരയിൽ**. മികച്ച യാത്രാവിവരണത്തിനുള്ള 2003-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ് 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലുള്ള യാത്രാവിവരണങ്ങൾ
ബാൽ

2010 ൽ പുറത്തിറങ്ങിയ ടർക്കിഷ് ചലചിത്രം. തേൻ എന്നാണ് ഈ വാക്കിനർത്ഥം. സംവിധാനം സെമി കപ്ലനോഗ്ു.  ഹണീ,എഗ്ഗ്,മിൽക്ക് എന്നീ മൂന്നു സിനിമകളിലെ ആദ്യ ഭാഗമാണിത്. പക്ഷെ ഇതിൽ ഹണിയാണ് അവസാനം ഇറങ്ങിയത്. കാട്ടിൽ തേൻ അന്വേഷിച്ചുപോയ അച്ചനെ തേടുന്ന ആറു വയസ്സുകാരനാണിതിലെ പ്രധാന കഥാപാത്രം
അൽഫാ മാഗ്നറ്റിക് സ്പെക്ട്രോമീറ്റർ

2011 മെയ് 19ന് നാസയുടെ അവസാന സ്പേസ് ഷട്ടിൽ (എൻഡവർ STS 134)ദൗത്യത്തിന്റെ ഭാഗമായി അന്താരാഷ്ട്ര ബഹിരാകാശ നിലയത്തിൽ സ്ഥാപിച്ച സങ്കീർണമായ ശാസ്ത്രീയ ഉപകരണമാണ് **അൽഫാ മാഗ്നറ്റിക് സ്പെക്ട്രോമീറ്റർ (എഎംഎസ് 02)**. ഇതിന് 7000 കിലോഗ്രാം ഭാരമുണ്ട്. 200 കോടി ഡോളറാണ് നിർമ്മാണ ചിലവ്. കോസ്മിക് കിരണങ്ങളും ദ്രവ്യകണങ്ങളും തമ്മിലുള്ള പ്രതിപ്രവർത്തനങ്ങളെക്കുറിച്ചുള്ള പഠനമാണ് ലക്ഷ്യം.
## അനുബന്ധ ഉപകരണങ്ങൾ
* **ട്രാൻസിഷൻ റേഡിയോ ഡിറ്റക്ടർ** : കണികാപ്രവാഹത്തിന്റെ പരമാവധി വേഗപരിധി അളക്കാൻ
* **സിലിക്കൻ ട്രാക്കറുകൾ** :  കണികാപ്രവാഹപാത പിന്തുടർന്ന് അവയുടെ വൈദ്യുത ചാർജ് കണ്ടെത്താൻ 
* **സ്ഥിര കാന്തങ്ങൾ**  : കണികാപ്രവാഹത്തിന്റെ ദിശ ക്രമീകരിക്കാൻ
* **സ്റ്റാർ ട്രാക്കറുകൾ** : ഉപകരണത്തിന്റെ നിരീക്ഷണമേഖല ക്രമീകരിക്കാൻ
* **ചെറൻകോവ് ഡിറ്റക്ടർ**  : അതിവേഗത്തിൽ സഞ്ചരിക്കുന്ന പ്രതികണങ്ങളുടെ വേഗത അളക്കാൻ
* **ഇലക്ട്രോ മാഗ്നറ്റിക് കലോറിമീറ്റർ**  : കണികാ സംഘട്ടനത്തിന്റെ ഊർജനില അളക്കാൻ
* **ആന്റീ കോയിൻസിഡൻസ് കൗണ്ടർ** :  അനാവശ്യ കണങ്ങളെ അരിച്ച് മാറ്റാൻ

## അവലംബം

വർഗ്ഗം:കണികാഭൗതികം
പെരളശ്ശേരി തൂക്കു പാലം

കണ്ണൂർ ജില്ലയിൽ, കണ്ണൂർ - കൂത്തുപറമ്പ് സംസ്ഥാന പാതയിൽ പെരളശ്ശേരി ടോവിനു സമീപം അഞ്ചരക്കണ്ടിപ്പുഴക്ക്‌ കുറുകെ നിർമ്മിച്ച തൂക്കു പാലമാണ് **പെരളശ്ശേരി തൂക്കു പാലം**. വേങ്ങാട് , പെരളശ്ശേരി പഞ്ചായത്തുകളെ തമ്മിൽ ബന്ധിപ്പിക്കുന്നതാണ് ഈ പാലം.
## അവലംബം

വർഗ്ഗം:കേരളത്തിലെ തൂക്കുപാലങ്ങൾ
പശ

ഒട്ടിക്കാൻ ഉപയോഗിക്കുന്ന ദ്രാവകത്തെയാണ് പശ എന്നു പറയുന്നത്. രണ്ട് വസ്തുക്കളെ തമ്മിൽ കൂട്ടി യോജിപ്പിക്കാനും പൊട്ടിയ വസ്തുക്കളെ കൂട്ടിച്ചേർക്കാനും മറ്റും പശ ഉപയോഗിക്കുന്നു. ഇന്ന് കടകമ്പോളങ്ങളിൽ സൂപ്പർഗ്ലൂ, ഫെവിക്കോൾ എന്നിങ്ങനെ പല പേരുകളിൽ പശ ലഭിക്കുന്നുണ്ട്. പണ്ട് മനുഷ്യർ മരത്തിന്റെ കറയും മറ്റുമാണ് ഒട്ടിക്കാൻ ഉപയോഗിച്ചിരുന്നത്.

## പലതരം പശകൾ

### സാധാരണ പശകൾ
നമ്മൾ സാധാരണ ഉപയോഗിക്കുന്ന പശകൾ അല്പനേരം വായു തട്ടിയാൽ ഒട്ടിപ്പിടിക്കുന്ന തരം പശകൾ ആണ്. ഈ പശയിൽ പോളിമറുകളെ ഒരു സോൾവന്റിൽ (വെള്ളം) കലക്കി (സസ്പെൻഡ് ചെയ്ത്) വച്ചേക്കുന്നത് ആണ്. കുപ്പിക്കുള്ളിൽ വച്ച് ഈ പോളിമറുകൾക്ക് പരസ്പരം ബോണ്ട് ചെയ്യാൻ പറ്റാത്തതിന് കാരണം കുപ്പിക്കുള്ളിലെ സോൾവന്റ് ആ പോളിമർ ബോണ്ടിംഗ് ഉണ്ടാകാതെ തടഞ്ഞ് നിർത്തുന്നു. ഈ പശയെ നമ്മൾ തടി, പേപ്പർ, തുണി, എന്നിങ്ങനെ ഏതെങ്കിലും പ്രതലത്തിൽ പുരട്ടുമ്പോൾ ഈ സോൾവെന്റ് പതിയേ ഇല്ലാതാവും (നീരാവി ആയി മാറും), അപ്പോൾ അവിടെ ഉള്ള പോളിമറുകൾക്ക് തമ്മിൽ തമ്മിൽ ബോണ്ടിംഗ് സാധ്യമാകും.

കുപ്പിയിൽ പശ ഒട്ടുമുക്കാലും തീർന്ന് വരുമ്പോൾ ബാക്കി ഉള്ള പശ ഒട്ടിപ്പിടിച്ച് കട്ട ആകുന്നതിന് കാരണം കുറേ സോൾവന്റ് കുപ്പിക്കകത്ത് തന്നെയുള്ള വായുവിലേക്ക് ചേരുന്നതുകൊണ്ടാണ്.

### സൂപ്പർ ഗ്ലൂ പോലെയുള്ള പശകൾ
ഇത്തരം പശയുടെ പ്രവർത്തനം നേരെ തിരിച്ചാണ്. അതായത്, പശയിൽ വെള്ളം തട്ടിയാൽ മാത്രമേ ഇവിടെ ബോണ്ടിംഗ് നടക്കൂ. അതിന് നമ്മൾ പ്രത്യേകിച്ച് വെള്ളം നൽകുന്നില്ല പകരം ആ സൂപ്പർഗ്ലൂ തുറന്ന് പുരട്ടുമ്പോൾ തന്നെ അന്തരീക്ഷത്തിൽ നിന്ന് നീരാവി (വെള്ളം) വന്ന് ആ പോളിമറുകളിൽ തട്ടി കട്ട പിടിക്കും. അതുകൊണ്ട് അത്തരം ട്യൂബുകൾ തുറന്നാൽ, ആ ട്യുബിനുള്ളിലേക്ക് നീരാവി കയറിയാൽ, ബാക്കിയുള്ള പശ അതിനകത്തിരുന്ന് കട്ട പിടിക്കുകയും ചെയ്യും.

## അവലംബം

വർഗ്ഗം:പശകൾ
ചളി

മണ്ണ്, ചണ്ടി, കളിമണ്ണ്, വെള്ളം എന്നിവയുടെ സമ്മിശ്രരൂപമാണ് **ചളി**. പഴക്കം ചെന്ന ചളി കാലക്രമേണ അടിഞ്ഞുകൂടിയാണ് ഊറൽമണ്ണ് അഥവാ സെഡിമെന്ററി റോക്ക് (അവസാദശില)ഉണ്ടാകുന്നത്.**ചളി** ചണ്ടിയുമായി സാദൃശ്യമുള്ളാതാണെങ്കിലും അവയിൽ ജൈവമണ്ണിന്റെ അളവ് കുറവും മണലിന്റെ അളവ് കൂടുതലുമായിരിക്കും.

ജൂൺ 29 ന് അന്താരാഷ്ട്ര ചളി ദിനമായി ആചരിക്കുന്നു. 
## അവലംബം

വർഗ്ഗം:മണ്ണ്
പുതിയ  കാലത്ത്  ചളി എന്നതിന്റെ അർഥം നിലവാരം ഇല്ലാത്ത തമാശ എന്നും ഉണ്ട് .
പി. ജയരാജൻ

സി.പി.എമ്മിൻ്റെ സംസ്ഥാന കമ്മറ്റി അംഗവും പാർട്ടിയുടെ മുൻ കണ്ണൂർ ജില്ലാ സെക്രട്ടറിയും മുൻ എം.എൽ.എയുമാണ് **പി. ജയരാജൻ**

## ജീവിതരേഖ
കണ്ണൂർ ജില്ലയിലെ കൂത്തുപറമ്പിനടുത്ത പാട്യം കിഴക്കേ കതിരൂരിൽ കാരായി കുഞ്ഞിരാമൻ്റെയും പാറായിൽ ദേവിയുടേയും മകനായി 1952 നവംബർ 27ന്  ജനിച്ചു. മുൻ എം.പി. പി.സതീദേവി സഹോദരിയാണ്
കൂത്ത്പറമ്പ് സഹകരണ ബാങ്ക് ജീവനക്കാരിയായ യമുനയാണ് ഭാര്യ. 
ജയിൻ പി.രാജ്, ആശിഷ് പി.രാജ് എന്നിവർ മക്കൾ

## രാഷ്ട്രീയ ജീവിതം
സി.പി.എമ്മിൻ്റെ വിദ്യാർത്ഥി-യുവജന പ്രസ്ഥാനങ്ങളിലൂടെയാണ് രാഷ്ട്രീയ പ്രവേശനം. ഏറെനാൾ എസ്.എഫ്.ഐയുടെ കണ്ണൂർ ജില്ലാ പ്രസിഡൻറായും സെക്രട്ടറിയായും പ്രവർത്തിച്ചു. 1972-ൽ സി.പി.എം അംഗമായി. 1980 മുതൽ 1990 വരെ സി.പി.എം കൂത്ത്പറമ്പ് ഏരിയാ കമ്മറ്റി സെക്രട്ടറിയായിരുന്നു. 

1986-ൽ സി.പി.എം കണ്ണൂർ ജില്ലാക്കമ്മറ്റിയിൽ അംഗമായി. 1990-ൽ സി.പി.എമ്മിൻ്റെ കണ്ണൂർ ജില്ലാ സെക്രട്ടേറിയറ്റിലേക്കും 1998 മുതൽ പാർട്ടി സംസ്ഥാന കമ്മറ്റി അംഗമായും തിരഞ്ഞെടുക്കപ്പെട്ടു.
1999-ലെ തിരുവോണ നാളിൽ രാഷ്ട്രീയ എതിരാളികളുടെ വധശ്രമത്തെ 
അത്ഭുതകരമായി അതിജീവിച്ചു.

കണ്ണൂർ രാഷ്ട്രീയത്തിലെ തീരാത്ത കുടിപ്പകയാണ്
ഈ ആക്രമണത്തിന് കാരണം.
ഒരു കാലഘട്ടത്തിൽ മാർക്സിസ്റ്റ് പാർട്ടിയും
സംഘപരിവാർ സംഘടനകളും തമ്മിൽ
കണ്ണൂർ ജില്ലയിൽ രാഷ്ട്രീയ ആക്രമണങ്ങൾ പതിവായിരുന്നു. ശ്രീ എം. എന്നയാൾ 
മുൻകൈ എടുത്ത് നടത്തിയ
അനുരഞ്ജന ചർച്ചകൾക്ക് ഒടുവിലാണ് കണ്ണൂർ ജില്ലയിലെ മാർക്സിസ്റ്റ് പാർട്ടി
നേതൃത്വവും സംഘപരിവാർ സംഘടനകളും ആക്രമണ രാഷ്ട്രീയം ഉപേക്ഷിച്ച് സമാധാനപരമായ
രാഷ്ട്രീയത്തിലേക്ക് വഴി മാറിയത്.

2010-ൽ സി.പി.എം കണ്ണൂർ ജില്ലാ സെക്രട്ടറിയായിരുന്ന പി. ശശിയ്ക്ക് പകരക്കാരനായി ജില്ലാ ആക്ടിംഗ് സെക്രട്ടറിയായി. 2011 മുതൽ സി.പി.എം കണ്ണൂർ ജില്ലാ സെക്രട്ടറിയായിരുന്ന ജയരാജൻ 2019-ലെ ലോക്സഭ തിരഞ്ഞെടുപ്പിൽ വടകരയിൽ നിന്ന് മത്സരിക്കാനായ് സെക്രട്ടറി സ്ഥാനം ഒഴിഞ്ഞു. 

മൂന്ന് തവണ കൂത്ത്പറമ്പിൽ നിന്ന് നിയമസഭാംഗമായി. 2001ലായിരുന്നു ആദ്യ ജയം. തുടർന്ന് കോടതി വിധിയെ തുടർന്ന് എം.എൽ.എ സ്ഥാനം നഷ്ടമായ 2005-ൽ നടന്ന ഉപതിരഞ്ഞെടുപ്പിലും 2006-ലെ നിയമസഭ തിരഞ്ഞെടുപ്പിലും കൂത്ത്പറമ്പിൽ നിന്ന് വിജയിച്ചു.

സി.ഐ.ടി.യുവിൻ്റെ കണ്ണൂർ ജില്ലാ സെക്രട്ടറിയായും സി.ഐ.ടി.യുവിൻ്റെ റബ്കോ എംപ്ലോയീസ് യൂണിയൻ, ആറളം ഫാം വർക്കേഴ്സ് യൂണിയൻ എന്നിവയുടെ പ്രസിഡൻറായും പ്രവർത്തിച്ചു. ദേശാഭിമാനിയുടെ കണ്ണൂർ യൂണിറ്റ് മാനേജർ, ഇടക്കാലത്ത് ജനറൽ മാനേജറായും പ്രവർത്തിച്ചിട്ടുണ്ട്.

2019-ലെ ലോക്സഭ തിരഞ്ഞെടുപ്പിൽ വടകരയിൽ നിന്ന് മത്സരിച്ചെങ്കിലും കോൺഗ്രസിലെ കെ. മുരളീധരനോട് പരാജയപ്പെട്ടു.

## വിമർശനങ്ങൾ
*രാഷ്ട്രീയ കുടിപ്പകയ്ക്കും ആക്രമണങ്ങൾക്കും പേര് കേട്ട കണ്ണൂർ ജില്ലയിലെ അക്രമണ രാഷ്ട്രീയത്തിലെ ഒഴിവാക്കാനാവാത്ത പേരാണ് സി.പി.എം നേതാവ് പി. ജയരാജൻ്റെത്
* കതിരൂർ മനോജ് വധക്കേസ് അന്വേഷിക്കുന്ന സി.ബി.ഐ സംഘം പി. ജയരാജനെ കേസിൽ ചോദ്യം ചെയ്തത് വൻ വിവാദമായിരുന്നു
*ലീഗ് പ്രവർത്തകനായ അരിയിൽ ഷുക്കൂർ വധക്കേസിൽ പ്രതിയാണ് ജയരാജൻ 
* ടി.പി.ചന്ദ്രശേഖരൻ വധക്കേസിലും ജയരാജൻ ആരോപണ വിധേയനായിരുന്നു.
* തിരുവനന്തപുരത്ത് നടന്ന തിരഞ്ഞെടുപ്പ് പ്രചാരണത്തിൽ കടം പലിശ സഹിതം തിരിച്ചു കൊടുക്കണമെന്ന് പറഞ്ഞത് വൻ വിവാദം സൃഷ്ടിച്ചു.
* ജയരാജൻ കണ്ണൂർ ജില്ലാ സെക്രട്ടറിയായിരുന്ന കാലയളവിലാണ് ആർ.എസ്.എസ് നേതാവായ കതിരൂരിലെ മനോജ്  കൊല്ലപ്പെടുന്നത്
* 

## തിരഞ്ഞെടുപ്പുകൾ

## റെഫറൻസുകൾ


*  
*  
*  
*  
*  

## ബാഹ്യ ലിങ്കുകൾ

* പി ജയരാജൻ - കേരള നിയമസഭ 
* പി ജയരാജൻ ഔദ്യോഗിക ഫേസ്ബുക്ക് 
* പി ജയരാജൻ ഔദ്യോഗിക ട്വിറ്റർ 


വർഗ്ഗം:ജീവിച്ചിരിക്കുന്നവർ
വർഗ്ഗം:1952-ൽ ജനിച്ചവർ
വർഗ്ഗം:Pages with unreviewed translations
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
അടരുന്ന ആകാശം

ജോർജ്ജ് ഓണക്കൂർ രചിച്ച ഗ്രന്ഥമാണ് **അടരുന്ന ആകാശം**. മികച്ച യാത്രാവിവരണത്തിനുള്ള 2004-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ് 

9/11 ഭീകരാക്രമണത്തിനു ശേഷമുള്ള അമേരിക്കയിലൂടെയുള്ള യാത്രയാണ് ഇതിൽ ലേഖകൻ വിവരിച്ചിരിക്കുന്നത്

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലുള്ള യാത്രാവിവരണങ്ങൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ലാറ്ററൻ ഉടമ്പടി

1929-ൽ ഇറ്റലി സർക്കാരും റോമൻ കത്തോലിക്കാസഭയുടെ കേന്ദ്രനേതൃത്വവും ഒപ്പുവച്ച ഒരു രാഷ്ട്രീയരേഖയാണ് **ലാറ്ററൻ ഉടമ്പടി**. പത്തൊൻപതാം നൂറ്റാണ്ടിലെ ഇറ്റാലിയൻ ദേശീയതയുടെ വളർച്ചയുടെ പരിണാമത്തിൽ 1860-70-കളിൽ കത്തോലിക്കാ സഭയുടെ ഭരണകേന്ദ്രമായ റോം ഉൾപ്പെടെ ഇറ്റലിയിലെ പാപ്പാ ഭരണപ്രദേശങ്ങളുടെ ആധിപത്യം മാർപ്പാപ്പായ്ക്ക് നഷ്ടമായതിനെ തുടർന്ന് കത്തോലിക്കാ സഭയ്ക്കും ഇറ്റാലിയൻ രാഷ്ട്രത്തിനും ഇടയിൽ അറുപതു വർഷത്തോളമായി നിലനിന്നിരുന്ന രാഷ്ട്രീയപ്രതിസന്ധിയും അനിശ്ചിതത്വവും അവസാനിപ്പിച്ച ഒത്തുതീർപ്പായിരുന്നു ഈ രേഖ.  മുസ്സോളിനിയുടെ നേതൃത്വത്തിലുള്ള ഇറ്റലിയിലെ ഫാസിസ്റ്റ് സർക്കാരും മാർപ്പാപ്പ തലവനായ കത്തോലിക്കാ സഭയുടെ 'തിരുസിംഹാസനവും' (Holy See) അംഗീകരിച്ച ഈ ഉടമ്പടിയ്ക്ക് 1929 ഫെബ്രുവരി 11-ന് ഇറ്റാലിയൻ പാർലമെന്റിന്റെ അംഗീകാരം ലഭിച്ചു. രണ്ടാം ലോകമഹായുദ്ധത്തിനൊടുവിൽ മുസോളിനിയുടെ പതനത്തെ തുടർന്ന് ഇറ്റലിയിൽ അധികാരത്തിൽ വന്ന ജനാധിപത്യ ഭരണകൂടങ്ങളെല്ലാം ഈ സന്ധി പിന്തുടർന്നു.  1947-ൽ ഈ ഉടമ്പടി ഇറ്റാലിയൻ ഭരണഘടനയിൽ ഉൾപ്പെടുത്തി.

റോമിന്റെ ഭാഗമായ വത്തിക്കാൻ പ്രദേശത്തെ ഒരു നഗരരാഷ്ട്രമാക്കി പരിധികൾ നിശ്ചയിച്ച്, അതിന്മേലുള്ള മാർപ്പാപ്പായുടെ പരമാധികാരം അംഗീകരിക്കുകയും ഇറ്റലിയും വത്തിക്കാനും തമ്മിലുള്ള ബന്ധത്തിനു  ബാധകമായ നിയമങ്ങൾ നിശ്ചയിക്കുകയുമാണ് ലാറ്ററൻ ഉടമ്പടി പ്രധാനമായും ചെയ്തത്.
## അവലംബം


വർഗ്ഗം:ഉടമ്പടികൾ
ഷാരി പർവ്വതം

ജപ്പാനിലെ ഹൊക്കൈഡോയിൽ സ്ഥിതിചെയ്യുന്ന ഒരു അഗ്നിപർവ്വതമാണ് . 1547 മീറ്റർ ഉയരമുണ്ട്. ജപ്പാനിലെ 100 പ്രധാന പർവ്വതങ്ങളിലൊന്നാണിത്..

## അവലംബം

## പുറത്തേക്കുള്ള കണ്ണികൾ
ഉത്തർഖണ്ഡിലൂടെ

എം.കെ. രാമചന്ദ്രൻ രചിച്ച ഗ്രന്ഥമാണ് **ഉത്തർഖണ്ഡിലൂടെ-കൈലാസ് മാനസസരസ്സ് യാത്ര**. മികച്ച യാത്രാവിവരണത്തിനുള്ള 2005-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ്  രാമചന്ദ്രന്റെ ആദ്യ പുസ്തകമായ ഉത്തർഖണ്ഡിലൂടെ 2003-ലാണ് പുറത്തിറങ്ങിയത്. 

## ഉള്ളടക്കം

മംഗ്‌തി, ഗാല, മാൽപ്പ, ബുധി, ഗുൻജി, കാലാപാനി, നബിധാങ്ങ്‌, ലിപുലേഖ്‌, ടിസ്സോങ്ങ്‌, മാനസസരസ്സ്‌, കൈലാസം എന്നീ സ്ഥലങ്ങളിലേക്ക്‌ കാൽനടയായുളള വിവരണമാണ്‌ ഈ പുസ്‌തകം. 2001-ലാണ് രാമചന്ദ്രൻ കൈലാസ മാനസരോവർ യാത്ര നടത്തിയത്.

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലുള്ള യാത്രാവിവരണങ്ങൾ
ഒരു ആഫ്രിക്കൻ യാത്ര

സക്കറിയ രചിച്ച ഗ്രന്ഥമാണ് **ഒരു ആഫ്രിക്കൻ യാത്ര**. മികച്ച യാത്രാവിവരണത്തിനുള്ള 2006-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ് 

## ഉള്ളടക്കം
ആഫ്രിക്കയുടെ തെക്കേ മുനമ്പായ കേപ്‌ ഓഫ്‌ ഗുഡ്‌ഹോപിൽനിന്ന്‌ വടക്കൻ ഈജിപ്‌തിലെ സീനായ്‌ പ്രവിശ്യ വരെയുള്ള യാത്രയുടെ വിവരണമാണ് പുസ്തകത്തിന്റെ ഉള്ളടക്കം. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലുള്ള യാത്രാവിവരണങ്ങൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
കൊളോണിയൽ ഇന്ത്യ

ഇന്ത്യൻ ഉപഭൂഖണ്ഡത്തിൽ കച്ചവടത്തിലൂടെയും പിടിച്ചടക്കലിലൂടെയും യൂറോപ്യൻ കൊളോണിയൽ ശക്തികളുടെ കീഴിലുണ്ടായിരുന്ന പ്രദേശമാണ്. **കൊളോണിയൽ ഇന്ത്യ** 

ഇന്ത്യയും അവിടത്തെ സുഗന്ധദ്രവ്യങ്ങളും തേടിയുള്ള യൂറോപ്യൻ നാവികരുടെ പര്യവേഷണങ്ങൾ ഒട്ടേറെ പ്രദേശങ്ങളിൽ നിയന്ത്രണം സ്ഥാപിക്കുവാൻ സഹായകമായി. ഈ സഞ്ചാരങ്ങൾക്കിടയിൽ ആഫ്രിക്കയിലെ നിർവധി പ്രദേശങ്ങളിൽ പോർച്ചുഗീസ് കോളനികൾ നിലവിൽ വന്നു. ഏതായാലും 1498-ൽ വാസ്കോ ഡി ഗാമ ഇന്ത്യയിലെത്തിയതോടെ ദീർഘകാലത്തെ അവരുടെ അന്വേഷണം സഫലമായി. പിന്നീട് ഡച്ചുകാർ ഫ്രെഞ്ചുകാർ ബ്രിട്ടീഷുകാർ എന്ന ക്രമത്തിൽ യൂറോപ്യൻമാർ ഇന്ത്യൻ ഉപഭൂഖണ്ഡത്തിലെത്തി.

വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി
വർഗ്ഗം:ഇന്ത്യയിലെ ബ്രിട്ടീഷ് ഭരണം
വർഗ്ഗം:കൊളോണിയൽ ഇന്ത്യൻ കമ്പനികൾ
വർഗ്ഗം:കൊളോണിയലിസം
വർഗ്ഗം:ഇംഗ്ലണ്ടിന്റെ ചരിത്രം
വർഗ്ഗം:കൊളോണിയൽ ഇന്ത്യ
കറുംകുഴൽ

ഒരു തരം വാദ്യൗപകരണം.സാധാരണയായി തെയ്യത്തിന്റെ വാദ്യങ്ങൾക്കൊപ്പം ഇത് ഉപയോഗിക്കുന്നു.

## സംസ്കാരത്തിൽ
2001-ൽ പുറത്തിറങ്ങിയ ചെഞ്ചായം എന്ന ചലച്ചിത്രത്തിൽ ബിച്ചു തിരുമല എഴുതിയ ഒരു ഗാനം *കുറുംകുഴൽ* എന്നാണ് തുടങ്ങുന്നത്.

## അവലംബം

വർഗ്ഗം:വാദ്യോപകരണങ്ങൾ
കോലത്തിരി രാജവംശം

കോലത്ത് നാട്ടിലെ പ്രാചീന രാജവംശമായ മൂഷകരാജവംശത്തിലെ ഏറ്റവും മുതിർന്ന കാരണവരുടെ സ്ഥാനപ്പേര്. മൂഷകരാജവംശത്തിന്റെ ക്ഷയത്തെത്തുടർന്ന് അതിന്റെ തുടർച്ചയായി കോലത്ത് നാട്ടിൽ ഉദയംകൊണ്ട രാജവംശമാണിത്. കോലസ്വരൂപം എന്നും ഈ രാജകുടുംബം അറിയപ്പെട്ടിരുന്നു. (കോലാൻ)യാദവ വിഭാഗത്തിൽ പെട്ടവരാണ്  കോലത്തിരിമാർ എന്ന ഒരു വാദവും ഉണ്ട് .കോലത്തിരി തുളുനാട്ടിൽനിന്നും വന്ന ബണ്ട് സമുദായത്തിൽ നിന്നുള്ളവരാണെന്ന് ആന്ത്രോപ്പോളജിസ്റ്റായ അയിനാപ്പള്ളി അയ്യപ്പൻ പറയുന്നു 1 എന്നാൽ മറ്റൊരു പക്ഷം കൊലയൻ എന്നാ യാദവർ ആണ് എന്നും പറയപ്പെടുന്നു ഇതിന് തെളിവ് ആയി കോലത്തിരി തായി പരദേവത ആയ കാപ്പാട് ഭഗവതിയെ എടുക്കാം. മണിയാണികളുടെ പ്രധാന കഴകത്തിൽ ഉള്ള തെയ്യം കോലത്തിരി രാജാവിന്റെ പ്രധാന ആരാധന മൂർത്തി ആണ്.

ചിറക്കൽ കോവിലകത്തിലെ രാജാക്കന്മാരും  കോലത്തിരിമാർ എന്നറിയപ്പെട്ടിരുന്നു. പന്ത്രണ്ടാം ശതകത്തിൽ മഹോദയപുരത്തെ കുലശേഖരപെരുമാളിന്റെ കാലശേഷം ഏറ്റവും ശക്തരായ രാജവംശം ഏഴിമല ആസ്ഥാനമാക്കിയ ഈ രാജകുടുംബത്തിന്റേതായിരുന്നു എന്ന് കറുത്തപെടുന്നുണ്ട്. 

ഉദയവർമ്മൻ കോലത്തിരിയുടെ ആസ്ഥാന കവിയായിരുന്നു ചെറുശ്ശേരി.ചെറുശ്ശേരി കോലത്തിരിയുടെ സുഹൃത്തായിരുന്നു. കേരളോൽപ്പത്തി, കേരളമാഹാത്മ്യം എന്നീ കൃതികളിൽ കോലത്തിരിയുടെ ആവിർഭാവത്തെക്കുരിച്ച് പരാമർശമുണ്ട്

വർഗ്ഗം:കേരളചരിത്രം
വർഗ്ഗം:രാജവംശങ്ങൾ
വിദ്യാരംഗം

കേരള സംസ്ഥാന പൊതുവിദ്യാഭ്യാസ വകുപ്പ് പ്രസിദ്ധീകരിക്കുന്ന കലാസാഹിത്യ സംസ്കാരിക മാസികയാണ് **വിദ്യാരംഗം**. 1976ൽ തുടങ്ങി.

## അവലംബം


വർഗ്ഗം:ബാലമാസികകൾ
അകൻ അഗ്നിപർവ്വതസമൂഹം

ജപ്പാനിലെ കിഴക്കൻ ഹൊക്കൈഡോയിൽ സ്ഥിതിചെയ്യുന്ന  അഗ്നിപർവ്വതങ്ങളുടെ സമൂഹമാണ് **അകൻ**. 1499 മീറ്റർ ഉയരമുണ്ട്. ജപ്പാനിലെ 100 പ്രധാന പർവ്വതങ്ങളിലൊന്നാണിത്.

## അവലംബം

## പുറത്തേക്കുള്ള കണ്ണികൾ
* OAKAN-DAKE, Quaternary Volcanoes of Japan, Geological Survey of Japan, AIST, 2006

വർഗ്ഗം:ജപ്പാനിലെ അഗ്നിപർവ്വതങ്ങൾ
ധന്യാരാജ്‌

മലയാളത്തിലെ ഒരു ചെറുകഥാകൃത്താണു് **ധന്യാരാജ്**. മികച്ച ചെറുകഥക്കുള്ള കേരള സാഹിത്യ അക്കാദമിയുടെ ഗീതാ ഹിരണ്യൻ എൻഡോവ്‌മെന്റ് പച്ചയുടെ ആൽബം എന്ന ചെറുകഥാസമാഹാരത്തിനു ലഭിച്ചു.
## ജീവിതരേഖ
1982-ൽ കൊല്ലം ജില്ലയിലെ പത്തനാപുരത്ത് എൻ.ശിവരാജന്റെയും, പി.കെ. രാധമ്മയുടെയും മകളായി ജനിച്ചു. ഉദുമ ഗവൺമെന്റ് ഹൈസ്കൂൾ, ചട്ടഞ്ചാൽ ഹയർസെക്കന്ററി സ്കൂൾ, കാസർഗോഡ് ഗവൺമെന്റ് കോളേജ് എന്നിവിടങ്ങളിൽ നിന്നായി വിദ്യാഭ്യാസം. 
## കൃതികൾ
### ചെറുകഥാസമാഹാരങ്ങൾ
*ന്യൂവുമൺ ബ്യൂട്ടി സെന്റർ
*വാരാന്ത്യജീവിതം
*പച്ചയുടെ ആൽബം
## പുരസ്കാരങ്ങൾ
*മാതൃഭൂമി ആഴ്ചപ്പതിപ്പ്  കലാലയ ചെറുകഥാ പുരസ്കാരം
*മലയാള മനോരമ  ചെറുകഥാ പുരസ്കാരം
*വനിതാ കഥാപുരസ്കാരം
*കെ.എ. കൊടുങ്ങല്ലൂർ കഥാപുരസ്കാരം
*മുട്ടത്തുവർക്കി കലാലയ കഥാപുരസ്കാരം
*ഗീതാ ഹിരണ്യൻ എൻഡോവ്മെന്റ് - കേരള സാഹിത്യ അക്കാദമി - 2011
## അവലംബം

വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:കൊല്ലം ജില്ലയിൽ ജനിച്ചവർ
കീച്ചേരി പാലോട്ടുകാവ്

കണ്ണൂർ ജില്ലയിലെ പാപ്പിനിശ്ശേരിയിലെ കീച്ചേരിയിൽ പാലോട്ട് ദൈവത്തെ കെട്ടിയാടിക്കുന്ന കാവുകളിലൊന്നാണ് **കീച്ചേരി പാലോട്ടുകാവ്**. മഹാവിഷ്ണുവിൻറെ പ്രഥമ അവതാരമായ, മത്സ്യാവതാരത്തെയാണ് പാലോട്ട് ദൈവമായി കെട്ടിയാടിക്കുന്നത്.  
അണ്ടല്ലൂർ കാവ്‌ കഴിഞ്ഞാൽ തീയ്യർ സമുദായത്തിൻറ പ്രധാനപ്പെട്ട വൈഷ്ണവ സങ്കേതമാണ് പാലോട്ട് കാവുകൾ. മത്സ്യാവതാരത്തെയാണ് ഇവിടെ പ്രതിഷ്ഠിച്ചിരിക്കുന്നത്. വിഷു വിളക്ക് മഹോത്സവം, കാർത്തിക വിളക്ക് മഹോത്സവം, തിടമ്പ് നൃത്തം എന്നിവയാണ് ഇവിടുത്തെ പ്രധാന ഉത്സവങ്ങൾ. വിഷു വിളക്ക് ഉത്സവത്തോടനുബന്ധിച്ചു വമ്പിച്ച കരിമരുന്നു പ്രയോഗവും ഉണ്ടാവാറുണ്ട്.

## പ്രധാന തെയ്യങ്ങൾ
*പാലോട്ടു തെയ്യം
*അങ്ക തെയ്യം
*നാട്ടുപരദേവത (പുതിയഭഗവതി)
*കുണ്ടോറ ചാമുണ്ഡി
*കുറത്തിയമ്മ

## അവലംബം

വർഗ്ഗം:കാവുകൾ
നാരായണൻ കാവുമ്പായി

മലയാളത്തിലെ ഒരു ബാലസാഹിത്യകാരനും പത്രപ്രവർത്തകനുമാണ് **നാരായണൻ കാവുമ്പായി**. കണ്ണൂർ ജില്ലയിലെ കാവുമ്പായിയിൽ ജനനം. പതിനാലു ബാലസാഹിത്യകൃതികൾ ഉൾപ്പെടെ ഇരുപതോളം കൃതികൾ എഴുതിയിട്ടുണ്ട്.  2008-ഇൽ നവോത്ഥാന കഥകൾ എന്ന് കൃതിക്കു അബുദാബി ശക്തി അവാർഡ് ഇദ്ദേഹത്തിനു ലഭിച്ചിരുന്നു. ഇപ്പോൾ ദേശാഭിമാനി പത്രാധിപ സമിതി അംഗമായി ജോലി ചെയ്യുന്നു. തത്തമ്മ ദ്വൈവാരികയുടെ എഡിറ്റോറിയൽ ചുമതലക്കാരൻ കൂടിയാണ് ഇദ്ദേഹം.
വർഗ്ഗം:മലയാള ബാലസാഹിത്യകാരന്മാർ‎
അശോക് സെൻ

കണികാ ഭൗതികവുമായി ബന്ധപ്പെട്ട സ്ട്രിങ് തിയറിയെ സംബന്ധിച്ച ഗവേഷണങ്ങളിലൂടെ പ്രസിദ്ധനായ ശാസ്ത്രഞ്ജനാണ്  **അശോക് സെൻ**. ഭൗതിക ശാസ്ത്ര ഗവേഷകർക്കായി റഷ്യൻ വ്യവസായി യൂറി മിൽനർ ഏർപ്പെടുത്തിയ 30 ലക്ഷം ഡോളറിന്റെ (16.75 കോടി രൂപ) ആദ്യ പുരസ്‌കാരത്തിന് അർഹനായി. 
## ജീവിതരേഖ
കൊൽക്കത്തയിലെ പ്രസിഡൻസി കോളേജ്, ഐ.ഐ.ടി. കാൺപുർ എന്നിവിടങ്ങളിൽ പഠിച്ച ഇദ്ദേഹം, യു.എസ്സിലെ ഫെർമിലാബ്, സ്റ്റാൻഫഡ് ലീനിയർ ആക്‌സിലറേറ്റർ സെൻറർ, മുംബൈ ടാറ്റാ ഇൻസ്റ്റിറ്റിയൂട്ട് ഓഫ് ഫണ്ടമെൻറൽ റിസർച്ച് എന്നിവയുമായി ബന്ധപ്പെട്ട് പ്രവർത്തിക്കുന്നു. 1998-ൽ റോയൽ സൊസൈറ്റി ഫെലോയായി തിരഞ്ഞെടുക്കപ്പെട്ടു.

2001-ൽ പദ്മശ്രീ ലഭിച്ചു. ഇൻറർനാഷണൽ സെൻറർ ഫോർ തിയററ്റിക്കൽ ഫിസിക്‌സ് പ്രൈസ്, എസ്.എസ്. ഭട്‌നാഗർ അവാർഡ് എന്നിവ ലഭിച്ചിട്ടുണ്ട്.  ഹരിശ്ചന്ദ്ര റിസർച്ച് ഇൻസ്റ്റിറ്റിയൂട്ടിലെ ഭൗതികശാസ്ത്ര വിഭാഗത്തിലെ സുമതി റാവുവാണ് ഭാര്യ.
## ഡിറാക് മെഡൽ
സ്ട്രിങ് സിദ്ധാന്തത്തിന് നൽകിയ സംഭാവനകളുടെ അടിസ്ഥാനത്തിൽ 2014 ൽ  അശോക് സെൻ ആന്ട്രൂ സ്ട്രോമിങ്ങർ (അമേരിക്ക), ഗബ്രിയേല വെനിസ്യാനൊ (ഇറ്റലി) എന്നിവരോടൊപ്പം 2014 ൽ ഡിറാക് മെഡൽ ലഭിച്ചു.

ഈ പ്രപഞ്ചം മുഴുവൻ നിർമ്മിക്കപ്പെട്ടിരിക്കുന്നത് ഏകമാനമുള്ള ഒരുതരം സ്ട്രിങ് (ചരട്) കൊണ്ടാണ് എന്നാണ് സ്ട്രിങ് സിദ്ധാന്തം പറയുന്നത്. സർവതിനേയും വിശദീകരിക്കുന്ന ഏകസിദ്ധാന്തം (Unified theory for everything) എന്ന ഭൗതികജ്ഞരുടെ സ്വപ്നത്തിലേക്ക് പരിഗണിക്കപ്പെടുന്ന ഒരു സിദ്ധാന്തമാണിത്. കണികാഭൗതിക-ത്തിന്റെ അടിസ്ഥാനമായ സ്റ്റാൻഡേർഡ് മോഡലിൽ നിന്ന് വ്യത്യസ്തമായി ഗുരുത്വബലത്തെ-ക്കൂടി ഉൾക്കൊള്ളുന്നു എന്നതാണ് ഇതിന്റെ ആകർഷണീയത.

## പുരസ്കാരം
*ഇൻറർനാഷണൽ സെൻറർ ഫോർ തിയററ്റിക്കൽ ഫിസിക്‌സ് പ്രൈസ് (1989)
*ഇന്ത്യൻ അക്കാഡമി ഓഫ് സയൻസസ് ഫെല്ലോഷിപ്പ് (1991)
*എസ്.എസ്. ഭട്‌നാഗർ അവാർഡ് (1994)
* ഇന്ത്യൻ നാഷണൽ സയൻസ് അക്കാഡമി ഫെല്ലോഷിപ്പ് (1996)
* ദി വേൾഡ് അക്കാഡമി ഓഫ് സയൻസ് പ്രൈസ് (1997)
* റോയൽ സൊസൈറ്റി ഫെല്ലോഷിപ്പ് (1998)
*പദ്മശ്രീ (2001)
* ഇൻഫോസിസ് പ്രൈസ് (2009)
* ഫണ്ടമെന്റൽ ഫിസിക്സ് പ്രൈസ് (2012)
*പദ്മഭൂഷൺ (2013)
*എം. പി. ബിർള മെമ്മോറിയൽ അവാർഡ് (2013)
*ഡിറാക് മെഡൽ (2014)

## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യൻ കണികാഭൗതികശാസ്ത്രജ്ഞർ
വർഗ്ഗം:1956-ൽ ജനിച്ചവർ